Irekia Eusko Jaurlaritza - Gobierno Vasco :: EHAA xedapena 201502344\nXedapenaren zenbakia: 201500025\nXedapenaren data: 2015-04-30\nHurrenkenaren zenbakia: 201502344\n– Gasteizko udalarekin lankidetza-hitzarmena, udalerri horretako trafikoko kontrol-kameretatik datorren bideo-seinalea lagatzeari begira, I. eranskinean jasotzen da.\n– Lankidetza-hitzarmena, Euskal Autonomia Erkidegoaren Administrazioaren eta Bilboko udalaren artekoa EAEko polizia-kidegoek hartutako listu-laginak analizatzean jardunbide-eredu bateratuak ezartzeko, horien bidez, egiaztatzeko ibilgailuak gidatzen ari diren pertsonek drogak hartu dituzten, II. eranskinean jasotzen da.\n– Lankidetza-hitzarmena, Euskal Autonomia Erkidegoaren Administrazioaren eta Portugaleteko udalaren artekoa EAEko polizia-kidegoek hartutako listu-laginak analizatzean jardunbide-eredu bateratuak ezartzeko, horien bidez, egiaztatzeko ibilgailuak gidatzen ari diren pertsonek drogak hartu dituzten, III. eranskinean jasotzen da.\n– Lankidetza-hitzarmena, Abanto y Ciérvana-Abanto Zierbenako udalarekinn eta Euskal Herriko Meatzaritzaren Museoa Fundazioaren arteko lankidetza hitzarmena, guztiek erabiliko duten eraikin bat egiteko. Euskal Herriko Meatzaritzaren Kultura eta Ingurumen Parkearen Interpretaziorako Zentroa hartuko du, IV. eranskinean jasotzen da.\n– Lankidetza-hitzarmena Gipuzkoako Foru Aldundiarekin. Arriskuan dauden enpresen ekoizpen-lehiakortasuna hobetzeko Txoke Planera bideratutako prestakuntza- eta esku-hartze programa diseinatu, ezarri eta ebaluatzeko, V. eranskinean jasotzen da.\nI. ERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN APIRILAREN 30EKO 25/2015 EBAZPENARENA\nLANKIDETZA-HITZARMENA, EUSKAL AUTONOMIA ERKIDEGOKO ADMINISTRAZIO OROKORRAREN ETA GASTEIZKO UDALAREN ARTEKOA, TRAFIKOA KONTROLATZEKO ASMOZ HIRIAN INSTALATUTAKO KAMERETAKO BIDEO-SEINALEA LAGATZEKO\nVitoria-Gasteizen, 2015eko apirilaren 15ean.\nAlde batetik, Josu Zubiaga Nieva jauna, Eusko Jaurlaritzako Segurtasuneko sailburuordea, Euskal Autonomia Erkidegoko Administrazioaren ordezkari gisara.\nEta beste aldetik, Javier Maroto Aranzábal jauna, Gasteizko alkatea, Gasteizko Udalaren izenean.\nLehenengoa.– Bi erakundeek hartzen dute parte, nork bere eskumen eta arduren neurrian, Larrialdiei Aurre Egiteko eta Babes Zibilerako Euskal Sisteman. Hain zuzen, sistema hori osatzen dute Larrialdiak Kudeatzeko apirilaren 3ko 1/1996 Legean xedatutako prebentzioko eta plangintzako printzipioen eta bitartekoen multzoak (apirilaren 22ko EHAA, 77. zk.), eta «Larrialdiei Aurregiteko Bidea – LABI» deritzan Euskadiko Herri Babeseko Plana onetsi duen eta larrialdiei aurre egiteko euskal sistemak dituen integrazio-bideak arautzen dituen ekainaren 24ko 153/1997 Dekretuak garatutakoak (uztailaren 21eko EHAA, 138. zk.). Azken horren ezohiko berrikuspena urtarrilaren 13ko 1/2015 Dekretuaren bidez onartu da (urtarrilaren 22ko EHAA, 14. zk.).\nBigarrena.– Larrialdiei Aurre Egiteko eta Meteorologiako Zuzendaritzak iritzi dio gertatzen ari denari buruzko irudiak SOS Deiakeko koordinazio-zentroetan edukitzea oso garrantzitsua dela gertatzen ari den larrialdiari irtenbidea aurkitzeko, gertakariari buruzko informazio hobea izango baitute. Hau da, gertakaria zehaztasun handiagoz aztertuko da eta, ondorioz, hura konpontzeko jarduketak hertsiki lotuko dira gertakariaren beharretara.\nHirugarrena.– Gasteizen barrena badira trafikoa kontrolatzeko hainbat kamera. Gasteizko Udaleko Herritarren Segurtasunaren Sailak kudeatzen ditu kamera horiek, eta hark du kamera horiek hartutako bideo-seinalea.\nHorren ondorioz eta bi alderdiek lankidetza-hitzarmen hau formalizatzeko gaitasun nahikoa elkarri aitortu diotenez, hitzarmena gauzatuko dute, honako klausula hauek betez:\nGasteizen barrena badira trafikoa kontrolatzeko hainbat kamera. Gasteizko Udaleko Herritarren Segurtasunaren Sailak kudeatzen ditu kamera horiek, eta hark du kamera horiek hartutako bideo-seinalea. Beraz, bideo-seinale horren lagapena da hitzarmen honen xedea.\nAgirrelanda kaleko 8.ean dagoen Udaltzaingoaren egoitzatik Forondako Atea kalean den Larrialdiei Aurre Egiteko eta Meteorologiako Zuzendaritzara (LAEMZ, aurrerantzean) bidaliko da seinalea. Hala ere, hemen jasotako xedeari eutsiz gero, LAEMZren beste egoitza batzuetara bidal daiteke seinalea.\nLankidetza-hitzarmena sinatzeko unean operatibo dauden kamera finkoak eta mugikorrak daude proiektuaren barruan.\nBigarrena.– Lagapenaren edukia.\nLagapenaren baldintzak: bideo-seinalea bidaliko da lehendik dagoen zuntz optikoaren bidez; ez da aldi berean kamera bat baino gehiagotatik bidaliko; eta ez da aukerarik izango udalaren bideo-matrizea edota kudeaketa-softwarea atzitzeko.\nPraktikan, bideo-seinalea bidaliko da LAEMZren egoitzara (Forondako Atea kalean). Zuntz optiko bidez bidaliko da, Gasteizko Udaleko Prebentzio, Salbamendu eta Su Itzaltze Zerbitzuaren eraikinean (Aguirrelanda kalean) Eusko Jaurlaritzako Segurtasun Sailak duen WAN sare-ekipamenduari lotutako zuntz optikoaren bidez.\nHirugarrena.– Lagatako irudien xedea eta erabilera.\nXede zehatz honetarako lagako dira irudiak: LAEMZren ardurapeko gertakariei irtenbidea ematen laguntzea.\nEz da izango seinalea miatuko duen beste zerbitzurik, eta seinalea ez da, inola ere ez, atal honetan adierazitako helburuez bestelakoetarako erabiliko.\nSeinalea ez da grabatuko, inola ere ez, gerora gertakariak erreproduzitzeko erabil daitekeen ezelako euskarri fisikotan.\nKlausula hau hausteak berekin ekar dezake lankidetza-hitzarmen hau behin betiko etetea.\nLaugarrena.– Datuen babesa.\nHitzarmen hau sinatu duten bi aldeak izango dira izaera pertsonaleko datuen tratamendurako indarrean dagoen araudia betetzen delako arduradun, eta biek konpromisoa hartzen dute Datu Pertsonalak Babesteko abenduaren 13ko 15/1999 Lege Organikoan xedatutakoa betetzeko.\nBosgarrena.– Lagapena aktibatzeko prozedura.\nLAEMZk eskatuta lagako da seinalea; gainerako denboran, seinalea desaktibatuta egongo da.\nEskaera egiteko, Udaltzaingoaren Ekintzak Koordinatzeko Zentrora deitu beharko da telefonoz 092 zenbakira, telefono gorria erabiliz –erabilgarri badago– edo 945 15 80 00 zenbakira hots eginez.\nEskaeraren arrazoia zein den argitu beharko da, eta zer kameratako irudiak behar diren adierazi. Behin informazio hori duela, honako ekintza hauek gauzatuko ditu Udaltzain-gelako operadoreak:\nTrafiko-kamerak kudeatzeko softwarearen bidez, eskatutako kamera aktibatuko du Larrialdiak izeneko seinale-irteeran.\nEsku-hartzearen fitxa irekiko du, eta eskaeraren datuak idatziko ditu bertan: hasiera-data eta ordua, arrazoia, eta bistaratutako kamera edo kamerak.\nLarrialdi zerbitzuek telefonoz deitu beharko dute eskaera bertan behera uzteko eskatzeko. Orduan, honako hauek egingo ditu 092 Ekintzak Koordinatzeko Zentroko operadoreak:\nTrafiko-kamerak kudeatzeko softwarearen bidez, eskatutako kamera desaktibatuko du Larrialdiak izeneko seinale-irteeran.\nEsku-hartzearen irekitako fitxa itxiko du, hura zer egunetan eta zer ordutan itxi den adierazi ondoren.\nEsku-hartzeak iraun bitartean, baliteke kamera aldatu behar izatea. Kasu horietan, eta 092 Ekintzak Koordinatzeko Zentroak kontrola duela, telefono bidez egingo da eskaera, eta zer kamera ikuskatu diren jasoko da esku-hartzearen irekitako fitxan.\nSeigarrena.– Kamera berriei alta eta baja ematea.\nGasteizko Udalak kamera berriak jartzen baditu trafikoa kontrolatzeko sisteman, kamera berri horiek sartu egingo dira, automatikoki, LAEMZk erabil ditzakeen kameren multzoaren barruan, betiere kamerek baldintza berezirik ez badute. Kasu horretan, eta horretarako izan dituen arrazoiak emanez, Gasteizko Udalak beretzat gordeko du kamera horiek hizpide dugun zerrendan ez sartzeko eskubidea.\nKameren erregistroa –hitzarmen honen eranskinean jasotakoa– beti egongo da eguneratuta eta bi aldeentzat eskuragarri. Horretaz gainera, irudiak zer zonatan hartu diren adieraziko da. Beraz, bideo-seinalea eskatzeko erabilgarria izan daiteke zerrenda hori.\nZazpigarrena.– Zerbitzuaren kostua.\nEusko Jaurlaritzak bere gain hartuko ditu proiektuaren ondorioz sortutako kostu guztiak; bai hura ezartzean sortutakoak; bai gerora behar diren mantentze-lanen edo eguneratzeen eraginez sortutakoak; bai eta gertakariei arreta ematearen ondorioz sortutakoak ere.\nHala ere, beharrezkoa izango balitz Udaltzaingoaren eraikinean kokatutako ekipamenduetan zerbait egitea (bideo-matrizea, kudeaketa-softwarea, bihurgailuak, zuntza, eta abar), udal zerbitzuen eta udal-sistema kudeatzeko eta hartan mantentze-lanak egiteko enpresa esleipendunaren baimena beharko da, eta horiekin lankidetzan jardun beharra dago.\nZortzigarrena.– Jarraipen-batzorde mistoa.\nHitzarmena behar bezala betetzen dela zaintzeko sortuko da jarraipen-batzorde teknikoa. Lau kidez osatuta egongo da: Gasteizko Udaleko bi ordezkari, eta Eusko Jaurlaritzako Larrialdiei Aurre Egiteko eta Meteorologiako Zuzendaritzako bi ordezkari. Batzordeko burua Gasteizko Udaleko ordezkarietako bat izango da.\nBatzorde horren zereginak: hitzarmena interpretatzean sor daitezkeen zalantzak argitzea, betearaztean suerta daitezkeen desadostasunak konpontzea, hitzarmenaren urratsak aztertzea eta, beharrezkoa izanez gero, hori hobetzeko proposamenak egitea.\nGutxienez urtean behin bilduko da batzorde hori, eta bi aldeetako edozeinek aurretiaz eskatuta bildu ahal izango da. Erabakiak, bidenabar, aho batez hartuko dira.\nHamargarrena.– Hitzarmenaren araubidea eta auzigaiak.\nZortzigarren klausulan aurreikusitako jarraipen-batzordeari dagozkion eginkizunak bazter utzita, administrazioarekiko auzien jurisdikzioaren mende jarriko dira hitzarmen hau garatu edota gauzatzean sor litezkeen auzigaiak.\nHamaikagarrena.– Indarraldia eta amaiera.\nHitzarmen hau aldeek sinatzen dutenean sartuko da indarrean, eta indarraldia 2015eko abenduaren 31n bukatuko da. Hala eta guztiz ere, urtez urte luzatuko da, adierazpen beharrik gabe, alderdietako batek haren amaiera iragartzen ez duen bitartean. Beste alderdiari idatzizko jakinarazpena bidaliz iragarri beharko da hitzarmenaren amaiera, hitzarmenaren indarraldia edo luzapenetako edozein bukatu baino bi hilabete lehenago, gutxienez.\nHitzarmena baliogabetuz gero, azpiegitura desegingo da –beharrezkoa izanez gero–, kostuak LAEMZren kontura izanik.\nIrakurri ondoren, eta lankidetza-hitzarmen honetan adierazitakoarekin ados daudela erakusteko, alderdiek bi kopia sinatu dituzte, goiburuan adierazitako lekuan eta egunean, bertan ezarritako klausulekin bat etorriz.\nJOSU ZUBIAGA NIEVA.\nVitoria-Gasteizko Udalaren alkatea,\nJAVIER MAROTO ARANZÁBAL.\nKameren erregistroan jaso dira:\n– LAEMZk erabil ditzakeen kameren zerrenda.\n– Kameren bidez ikusten diren eremuak edo zonak eta kale-planoak, horiek gutxi gorabehera non kokatzen diren jakiteko.\n1. kamera (mugikorra): Arriaga kalea – Errege-Erregina Katolikoen kalea\n2. kamera (mugikorra): Triana zubia\n3. kamera (mugikorra): Zumakadi ibilbidea\n4. kamera (mugikorra): Joan Karlos I.aren hiribidea\n5. kamera (mugikorra): Gasteiz hiribidea\n6. kamera (mugikorra): Lovaina plaza\n7. kamera (mugikorra): Eduardo Dato kalea\n8. kamera (mugikorra): Santiago Ospitalea\n9. kamera (mugikorra-finkoa): Cantabrico hiribidea – La Peña kalea\n10. kamera (mugikorra): Gamarrako Atea – Zaramaga kalea\n11. kamera (mugikorra-finkoa): Deba Arroaren kalea – Madril kalea\n12. kamera (mugikorra-finkoa): Latinoamerika plaza\n13. kamera (mugikorra-finkoa): Juan Garai biribilgunea – Arriagako Atea\n14. kamera (mugikorra-finkoa): Salburua bulebarra – Brusela hiribidea\n15. kamera (mugikorra): Luis Olariaga kalea\n16. kamera (mugikorra): José Atxotegi kalea\n17. kamera (mugikorra): Landaverde kalea\n18. kamera (mugikorra-finkoa): Antoniareneko plaza\n19. kamera (mugikorra-finkoa): Oto hiribidea – Urartea kalea\nII. ERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN APIRILAREN 30EKO 25/2015 EBAZPENARENA\nEUSKAL AUTONOMIA ERKIDEGOKO ADMINISTRAZIO OROKORRAREN ETA BILBOKO UDALAREKIN LANKIDETZA-HITZARMENAREN EREDUA EAE-KO POLIZIA-KIDEGOEK HARTUTAKO LISTU-LAGINAK ANALIZATZEAN JARDUNBIDE-EREDU BATERATUAK EZARTZEKO, HORIEN BIDEZ, EGIAZTATZEKO IBILGAILUAK GIDATZEN ARI DIREN PERTSONEK DROGAK HARTU DITUZTEN\nBilbon, 2015eko martxoaren 30ean.\nBestetik, Ibón Areso Mendiguren jauna, Bilboko Udaleko alkatea, azken horren ordezkari gisara.\n– Opiazeoak (monoazetilmorfina, morfina, kodeina).\n– Haxixa (THC).\nHitzarmena behar bezala betetzen dela zaintzeko sortuko da Jarraipen Batzorde teknikoa, bi kidez osatua: Segurtasun Saileko ordezkari bat eta dagokion udalaren ordezkari bat. Batzordeko lehendakaria Segurtasun Saileko ordezkaria izango da.\nBilboko Udaleko alkatea,\nIBÓN ARESO MENDIGUREN.\nIII. ERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN APIRILAREN 30EKO 25/2015 EBAZPENARENA\nEUSKAL AUTONOMIA ERKIDEGOKO ADMINISTRAZIO OROKORRAREN ETA PORTUGALETEKO UDALAREN ARTEKO LANKIDETZA-HITZARMENAREN EREDUA, EAE-KO POLIZIA-KIDEGOEK HARTUTAKO LISTU-LAGINAK ANALIZATZEAN JARDUNBIDE-EREDU BATERATUAK EZARTZEKO DENA; JARDUNBIDE HORIEN BIDEZ, EGIAZTATUKO DA IBILGAILUAK GIDATZEN ARI DIREN PERTSONEK DROGAK HARTU DITUZTEN\nPortugalete, 2015eko martxoaren 30a.\nBestetik, Mikel Torres Lorenzo jauna, Portugaleteko Udaleko alkatea, azken horren ordezkari gisara.\nPortugaleteko Udaleko alkatea,\nIV. ERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN APIRILAREN 30EKO 25/2015 EBAZPENARENA\nEUSKAL AUTONOMIA ERKIDEGOKO ADMINISTRAZIO OROKORRAREN, ABANTO Y CIÉRVANA-ABANTO ZIERBENAKO UDALAREN ETA EUSKAL HERRIKO MEATZARITZAREN MUSEOA FUNDAZIOAREN ARTEKO LANKIDETZA HITZARMENA, GUZTIEK ERABILIKO DUTEN ERAIKIN BAT EGITEKO. EUSKAL HERRIKO MEATZARITZAREN KULTURA ETA INGURUMEN PARKEAREN INTERPRETAZIORAKO ZENTROA HARTUKO DU\nAbanto y Ciérvana-Abanto Zierbenan, 2015eko martxoaren 5ean.\nAna Isabel Oregi Bastarrika andrea, Ingurumen eta Lurralde Politikako sailburua, Euskal Autonomia Erkidegoko Administrazio Orokorraren izenean, Gobernu Kontseiluak 2015eko martxoaren 3an egindako bileran Hitzarmen hau sinatzeko baimenduta.\nMaite Etxebarria Azpiolea andreak, Abanto y Ciérvana-Abanto Zierbenako alkateak, Abanto y Ciérvana-Abanto Zierbenako Udalaren izenean eta ordezkari-lanetan jarduten du, Udalbatzak 2013ko otsailaren 9an onetsitako akordioari jarraiki, eta bertako idazkari nagusiak igorritako ziurtagiriak hala egiaztatuta.\nCarmelo Uriarte Olano jauna, Euskal Herriko Meatzaritzaren Museoa Fundazioaren presidentea da. 2001eko apirilaren 25ean, Bilboko Carlos Ramos Villanueva notario jaunaren aurrean emandako mila bederatziehun eta hogeita lau zenbakidun eskritura publikoak eratu zuen fundazio hori; IFZ G95157368 zenbakiduna da eta EAEko Fundazioen Erregistroan F-106 zenbakiarekin inskribatu zen. Carmelo Uriarte Olano jaunak fundazio horren presidente gisa jarduten du eta hitzarmen hau sinatzeko ahalmen nahikoa dauka, 2001eko apirilaren 25ean Bilboko Carlos Ramos Villanueva notario jaunaren aurrean eman baitzitzaion, eta mila bederatziehun eta hogeita bost protokolo zenbakia duen ahalordetze-eskriturari jarraiki.\nAlderdiek honako dokumentu hau gauzatzeko ahalmen juridikoa aintzatetsi diote elkarri eta, horrekin bat, honako hau,\nLehenengoa.– Euskadiko Autonomia Erkidegoko Autonomia Estatutuaren 10.17 eta 11. artikuluetan eta Toki-araubidearen Oinarriak arautzen dituen apirilaren 2ko 7/1985 Legearen 25.2.h) eta m) artikuluetan ezarritakoarekin bat, Euskal Autonomia Erkidegoko Administrazio Orokorrak eta Abanto y Ciérvana-Abanto Zierbenako Udalak, hurrenez hurren, eskumenak dituzte ingurumenaren eta kulturaren alorretan.\nBestalde, Euskal Herriko Meatzaritzaren Museoa Fundazioa 2001eko apirilaren 25ean sortu zen, honako helburu hauekin:\n1.– Meatzaritzaren eta hark ekonomiarengan, gizartearengan eta ingurumenarengan izandako eraginaren garapen historikoa aztertzea eta zabaltzea.\n2.– Meatzaritzatik eratorritako elementu material, industrial, hiritar eta azpiegituretakoak babestu eta berreskuratzea.\n3.– Garai hartako eta meatzaritzari loturiko dokumentuak, artxiboak, planoak, irudiak, marrazkiak eta argazkiak berreskuratzea eta kontserbatzea.\n4.– Inguruneko paisaiak eta elementuak aztertzea meatzaritzak haiengan eragina izan duen kasuetan eta garrantzitsutzat jotzen direnak kontserbatzeko joera bultzatzea.\n5.– Jasangarritasunerako irizpideak kontuan hartuta, Bizkaiko meategien garapen sozioekonomikoa eta turismoa sustatzea, balio kultural eta naturalak ezagutzera emanda.\n6.– Arestian aipatutakoekin lotutako beste edozein helburu.\nKide fundatzaileak Abanto y Ciérvana-Abanto Zierbenako Udala eta Meatzaritzaren Museoa Kultur Elkartea dira, fundazio-eskrituran jasota dagoen bezala. Honako hauek osatzen dute patronatua: Abanto y Ciérvana-Abanto Zierbenako Udalak izendatutako 3 kide; eta, Meatzaritzaren Museoa Kultur Elkarteak izendatutako beste 6 kide.\nBigarrena.– Euskal Autonomia Erkidegoko Administrazio Orokorra Ortuellako Peñas Negras Ingurumen Interpretazioko Zentroaren titularra da, eta hori kudeatzen du, Ingurumen eta Lurralde Politika Sailaren bitartez. Interpretaziorako zentro horrek berrikuntza integrala behar du; horretarako, inbertsio handia egin beharko da.\nHirugarrena.– Meatzaldea – Zona Minera Biotopo babestua izendatzen duen Dekretua hemendik gutxira onartuko da eta komenigarria da naturagune babestu osoarentzako interpretaziorako zentroa sortzea.\nLaugarrena.– Abanto y Ciérvana-Abanto Zierbenako Udala gaur egun Meatzaritzaren Museoa eta Korta Eraikina kokatuta dauden lursailen jabea da, eta Euskal Herriko Meatzaritzaren Kultura eta Ingurumen Parkearen Proiektua bertan egitea proposatu da (I. eranskina Abanto y Ciérvana-Abanto Zierbenako Udalaren Ondarea).\nBosgarrena.– Euskal Herriko Meatzaritzaren Museoa Fundazioarenak dira proiektua eta «Korta Eraikina» (Euskal Herriko Meatzaritzaren Museoa Fundazioaren Ondareari buruzko II. eranskina), eta azken horretan eraikiko da Kultura eta Ingurumen Parkearen Interpretaziorako Zentro berria.\nSeigarrena.– Hitzarmena sinatu duten alderdiek lurraldeko museoen, interpretazioaren eta kultura eta ingurumen hezkuntzaren alorrean eta Meatzaldeako meatzaritza-ondarearen inguruan jardun dute edo aritzeko beharrizana dute, eta honako hauek dira: Euskal Autonomia Erkidegoko Administrazio Orokorra (Peñas Negras Ingurumen Interpretazioko Zentroaren bitartez), Abanto y Ciérvana-Abanto Zierbenako Udala eta Meatzaritzaren Museoa Kultur Elkartea (Euskal Herriko Meatzaritzaren Museoa Fundazioaren bitartez).\nZazpigarrena.– Jarduera-esparru horren barruan, hiru alderdiek administrazio arteko lankidetza ekimena bultzatzeko interesa adierazten dute, ingurumen eta kulturaren arloko Interpretaziorako Zentro bat sortzeko. Ildo horretatik, gaur egun Euskal Herriko Meatzaritzaren Museoan, Peñas Negras Ingurumen Interpretazioko Zentroan eta Meatzaldea Biotopoaren etorkizuneko Interpretaziorako Zentroan kokatuta dauden baliabideak elkartuko dira; horrela, sinergiak sortu eta baliabide publikoak optimizatu nahi dira, «Euskal Herriko Meatzaritzaren Kultura eta Ingurumen Parkea» izena izango duen erakusketa eta ingurumen-interpretaziorako gune bakarra sortuta.\nZortzigarrena.– Interpretaziorako zentro horrek Gallartako Euskal Herriko Meatzaritzaren Museoaren eraikin berrian bukatu gabe dauden instalazioetan (Korta eraikina) du kokatzeko aukera; horren titularra Euskal Herriko Meatzaritzaren Museoa Fundazioa da. Gune horretan, proiektuak batu eta integratuko dira, eta Museoaren jarduerei ingurumen balioak gehituko zaizkie. Jarduera horiek meatzaritzatik eratorritako elementu material, industrial, hiritar eta azpiegituretakoak babestu eta berreskuratu nahi dituzte.\nBeraz, alderdi guztiek gure historia eta kultura islatu eta horiek gure ingurunean duten eragina erakusten duen zentroa bultzatzeko ardura dute; horrek, gainera, garapen ekonomikorako aukera aparta dakar, kultura, ingurumen eta turismoaren arloko goi-mailako baliabidea baita. Izan ere, bisitari eta turista askok bisitatzeko moduko aisialdirako gune bilakatzeko trakzio-elementua izan ahal da eskualde horretan, meatzaritzako paisaiak erakarrita. Hortaz, alderdiek konpromisoa hartzen dute «Kultura eta Ingurumen Parkearen Interpretaziorako Zentroa» eraiki eta abian jartzeko.\nBederatzigarrena.– Horren ondorioz, Euskal Herriko Meatzaritzaren Kultura eta Ingurumen Parkearen Interpretaziorako Zentroa eraiki eta abian jartzeko lankidetza-jarraibide orokorrak ezartze aldera, agertutako herri-administrazioek eta Fundazioak egokitzat jo dute juridiko-administratiboa den Lankidetza Hitzarmen hau sinatzea, Herri Administrazioen Araubide Juridikoaren eta Administrazio Prozedura Erkidearen 30/1992 Legearen 3,4.1.d), 4.5 eta 6. artikuluetan, Toki-araubidearen Oinarriak arautzen dituen apirilaren 2ko 7/1985 Legearen 57 eta 87 artikuluetan, eta Udal Erregimenaren arloko indarreko legezko xedapenen testu bategina onetsi zuen apirilaren 18ko 781/1986 Legegintzako Errege Dekretuaren 111. artikuluan ezarritakoarekin bat. Honako hauei jarraiki:\nHitzarmen honen helburua da honako erakunde hauen jarduera-esparrua ezartzea: Euskal Autonomia Erkidegoko Administrazio Orokorra, Abanto y Ciérvana-Abanto Zierbenako Udala eta Euskal Herriko Meatzaritzaren Museoa Fundazioa. Horrela, Euskal Herriko Meatzaritzaren Kultura eta Ingurumen Parkearen Interpretazioa Zentroa egingo dute, guztiek erabili ahal izateko, Obrak Exekutatzeko Proiektuan jasotakoari jarraiki (III. eranskin gisa gehitu da). Horretarako, gutxi gorabeherako aurrekontua 1.845.472,64 euro dira.\nEraikin berria Corta Eraikinaren instalazioak oinarritzat hartuta egingo da; Euskal Herriko Meatzaritzaren Museoa Fundazioa da haren jabea (II. eranskina).\nBigarrena.– Obrak hastea eta exekutatzea.\n1.– Hitzarmen hau sinatzen duten erakundeek «Euskal Herriko Meatzaritzaren Kultura eta Ingurumen Parkearen Interpretaziorako Zentroa» proiektua exekutatzeko konpromisoa hartu dute, agiri honetan bildutako baldintzei jarraiki. Hitzarmen honi dagokion III. eranskin gisa gehitu dira xedapen horiek.\n2.– Euskal Herriko Meatzaritzaren Museoa Fundazioak Abanto y Ciérvana-Abanto Zierbenako Udalaren esku jarriko du Korta Eraikina, bertan gauzatzeko «Euskal Herriko Meatzaritzaren Kultura eta Ingurumen Parkearen Interpretaziorako Zentroa», horixe baita hitzarmen honen xedea.\n3.– Abanto y Ciérvana-Abanto Zierbenako Udalak «Euskal Herriko Meatzaritzaren Kultura eta Ingurumen Parkearen Interpretaziorako Zentroa» proiektua gauzatzeko konpromisoa hartu du, hitzarmen honen zazpigarren klausulan aurreikusitako epearen baitan.\nAbanto y Ciérvana-Abanto Zierbenako Udalak hitzarmen honen xede diren obren exekuzioa kontratatuko du, kontratazio publikoaren arloan indarreko xedapenekin bat, eta obra horien hasiera idatziz jakinaraziko die hitzarmena sinatu duten gainontzeko alderdiei. Horretarako, udalak eta kontratista esleipendunak sinatutako obren hasierako akta aurkeztuko die.\nAbanto y Ciérvana-Abanto Zierbenako Udalak eta kontratista esleipendunak obren onarpenaren akta sinatu ondoren, udalak gainerako alderdiei jakinaraziko die, eta aipatutako toki-administrazioak bere gain hartuko du gauzatutako obra eta instalazioen titulartasuna.\n1.– Euskal Autonomia Erkidegoko Administrazio Orokorrak, Ingurumen eta Lurralde Politika Sailaren bitartez, «Euskal Herriko Meatzaritzaren Kultura eta Ingurumen Parkearen Interpretaziorako Zentroa» proiektuaren % 50 finantzatuko du, gehienez ere, 900.000 euro emanda. Ildo horretatik, Abanto y Ciérvana-Abanto Zierbenako Udalari ordaintzeko, honako hau izango da urteroko banaketa ekonomikoa:\nAipatutako ekarpenak honako partida honen kontura egingo dira: 15.01.09.22.0100.3. 722.01.44210.004-k.\n2.– Zenbateko horiek urte bakoitzeko lehen hiruhilekoan ordainduko dira, betiere udalak eskatu ondoren.\nEkitaldi bakoitzari dagokion dokumentazioa (obren zuzendariak sinatutako obren exekuzioaren ziurtagiriak, udaleko idazkari kontu-hartzaileak egindako ziurtagirien bidez gauzatutako gastuak, etab.) Abanto y Ciérvana-Abanto Zierbenako Udalak Euskal Autonomia Erkidegoko Administrazio Orokorrari igorriko dio, urteko azken hiruhilekoan zehar. Horrela, eraikitzeko proiektua amaitzean, egindako gastu osoa egongo da justifikatuta, gauzatutako finantzaketari dagokionez.\nObraren iragarpen-kartelean, hitzarmen honek helburu duen jardueraren finantzaketaren izaera publikoaren publizitate egokia egin beharko da, eta adierazi beharko da Euskal Autonomia Erkidegoko Administrazio Orokorrak lagundu duela diruz.\nBosgarrena.– Jarraipen batzordea.\n1.– Jarraipen batzordea eratu da, eta honako hauek osatzen dute:\n– Euskal Autonomia Erkidegoko Administrazio Orokorreko Ingurumen eta Lurralde Politika Saileko Natura Ingurunearen eta Ingurumen Plangintzaren zuzendaria.\n– Abanto y Ciérvana-Abanto Zierbenako Udaleko alkatea.\n– Euskal Herriko Meatzaritzaren Museoa Fundazioaren presidentea, edo hark Fundazioaren patronatuan eskuordetutako beste kide bat.\n2.– Batzorde horrek helburuak lortu direla eta hitzarmen honetan adostutako akordioak betetzen direla bermatu beharko du, baita beharrezkoak izan liratekeen beste neurriren batzuk proposatu ere.\n3.– Hitzarmena indarrean egon bitartean, obrak ondo gauzatzeko beharrezkoa denean bilduko da batzordea, alderdietako batek hala eskatuta.\n4.– Bai bilera egiteko, bai erabakiak onartzeko, honako quorum hau beharko da: kide guztien gehiengoa.\n5.– Hitzarmenean Jarraipen Batzordeari buruz berariaz aurreikusten ez diren gaietan, kide anitzeko organoen araubidea ezarriko da; hori Herri Administrazioen Araubide Juridikoari eta Administrazio Erregimen Erkideari buruzko azaroaren 26ko 30/1992 Legearen 2. tituluko II. kapituluan dago araututa.\n1.– Hitzarmen hau administratiboa da; beraz, hori interpretatu eta garatzeko, herri-administrazioen arteko lankidetza hitzarmenetan ezargarria den ordenamendu juridiko administratiboa ez ezik, Sektore Publikoko Kontratuei buruzko Legearen Testu Bategina onetsi duen azaroaren 14ko 3/2011 Legegintzako Errege Dekretuaren printzipioak ere bete behar ditu.\n2.– Hitzarmen honek edo haren exekuzioak sortu ahal dituen interpretatzeko arazoak konpondu behar izanez gero, Jarraipen batzordeari egokituko zaio eginkizun hori, aurreko klausulan ezarritakoarekin bat.\n3.– Hitzarmen honen interpretazioak, aldaketek, ondorioek edo ebazpenak eragin ditzaketen kontu eztabaidagarriak administrazioarekiko auzien jurisdikzio ordenak ezagutuko beharko ditu eta haren eskumena izango dira, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 8.3 artikuluak xedatutakoaren arabera, eta jurisdikzio ordena hori arautzen duen 1998ko uztailaren 13ko Legean ezarritakoari jarraiki.\nZazpigarrena.– Hitzarmenaren ondorioak eta indarraldia.\n1.– Hitzarmenak ez dakar alderdi parte-hartzaileek euren eskumenei uko egitea, ezta eskumenok aldatzea ere. Alderdi parte-hartzaileek, hitzarmena sinatuta, berez sortzen diren erantzukizunak soilik onartzen dituzte.\n2.– Hitzarmen hau sinatu eta hurrengo egunetik hasita egongo da indarrean eta Euskal Herriko Meatzaritzaren Kultura eta Ingurumen Parkearen Interpretaziorako Zentroaren obrak bukatutakoan amaituko da, 2017ko abenduaren 31rako espero dena.\nZortzigarrena.– Hitzarmena azkentzea.\n1.– Aurreko klausulan ezarritako indarraldia igarotzeagatik edo desegiteatik iraungiko da Hitzarmena.\n2.– Alderdietakoren batek ez baditu betetzen hartutako konpromisoak, gainerako edozeinek izango du ahalmena hitzarmena desegiteko eskatzeko.\n3.– Hitzarmenaren ebazpena eskatu aurretik, eskaera hori egiten duen alderdiak Jarraipen Batzordeari eskatu beharko dio hausnarketa egiteko. Batzordean erabakiko da hitzarmen honetako klausulak behar bezala betetzeko, neurri egokiren bat proposatzeko aukera, diru-laguntza itzultzeko aukera barne.\nEta azaldutako guztiaren ados daudela adierazteko, alderdiek Hitzarmen honen hiru ale sinatu dituzte goiburuan adierazitako toki eta datan.\nAbanto y Ciérvana-Abanto Zierbenako Udalaren Izenean,\nEuskal Herriko Meatzaritzaren Museoa Fundazioaren Izenean,\nCARMELO URIARTE OLANO JAUNA.\nV. ERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN APIRILAREN 30EKO 25/2015 EBAZPENARENA\nLANKIDETZA-HITZARMENA GIPUZKOAKO FORU ALDUNDIAREKIN. ARRISKUAN DAUDEN ENPRESEN EKOIZPEN-LEHIAKORTASUNA HOBETZEKO TXOKE PLANERA BIDERATUTAKO PRESTAKUNTZA- ETA ESKU-HARTZE PROGRAMA DISEINATU, EZARRI ETA EBALUATZEKO\nVitoria-Gasteiz, 2014ko abenduaren 17an.\nAlde batetik, Martin Garitano Larrañaga jauna, Gipuzkoako diputatu nagusia.\nBestetik, Cristina Uriarte Toledo anderea, Hezkuntza, Hizkuntza Politika eta Kulturako sailburua.\nGipuzkoako Foru Aldundiaren eta Eusko Jaurlaritzaren izenean eta ordezkapenean dihardute biek ere, eta hitzarmen hau izenpetzeko gaitasun juridiko eta jarduteko ahalmen nahikoak aitortzen dizkiote elkarri; eta horretarako ondorengoa,\nI.– Foru Aldundiak legealdiaren hasieratik hartu du bere gain Gipuzkoako herritarrekin, erakundeekin eta eragileekin oro har lan egiteko eta harremanetan jartzeko bideak indartzea.\nGipuzkoako Foru Aldundiak ulertzen du komunitateko eragileen arteko koordinazioa eta lankidetza ahalbidetuz emaitza positiboak lortuko direla, bai lurralde garapen orekatu eta iraunkorra bilatzerakoan, eta baita ere krisiari aurre egiteko ekintzetan.\nUdal eta eskualde mailako sareetan oinarritutako garapena planteatzeak, eragile asko daudela aitortzeaz gain, eragile horiek antolaketa esparru komunetan egituratzea dakar, eta horietatik abiatuta partekatutako proiektu publikoekin zerikusia duten baliabideak trukatzea, lehentasunak negoziatzea eta erabakiak hartzea.\nLurralde garapena sustatzeak eskatzen du Gipuzkoako lurralde kapitalaren oinarri diren aktibo eta baliabideen (materialen eta materiagabeen) ikuspegi orokorra bultzatzea. «Europar Batasuneko Lurralde Agenda»k, Europak aurre egin behar dien erronkak jasotzerakoan, lurraldearen kohesioa sendotzeko lanaren garrantzia azpimarratzen du. Kohesio hori ulertu behar da etengabeko prozesu eta prozesu kooperatibo moduan, eta bertan eragile guztiak sartu behar dira, arloetako politiken eta plangintza mekanismoen arteko koordinazio eraginkorra lortzeko. Prozesu horrek eskatzen du «lehiakortasuna» eta «kapitala» kontzeptuen ikuspegi koordinatua bultzatzea. Izan ere, kontzeptu horiek gero eta konplexuagoak dira, lurralde lehiakor bat ez baita bakarrik dinamika ekonomiko positiboa eta merkatu orokor baten baldintzetara egokitutakoa sortzeko gai dena, baizik eta, horrez gain, lurraldearen ingurumen, gizarte eta kultura iraunkortasuna bermatuko duena. Ildo horretan, lurralde garapen orekatu, iraunkor eta kohesionatua bilatzerakoan, Gipuzkoako Foru Aldundiak lau dimentsio hartzen ditu kontuan lurraldearen garapena osatzeko orduan: garapen soziala eta giza garapena; garapen ekonomikoa; garapen iraunkorra; eta garapen instituzionala.\nOndorioz, ekonomi krisiari erantzuteko politika sustatu eta antolatzea, Gipuzkoako Foru Aldundiaren iritziz, herritar guztien ongizatea helburu duten eredu ekonomiko eta sozial berriak bilatzen bakarrik aurki daiteke, eta hori guztia gaur egungo krisia ekarri duten dinamika espekulatibo eta kapitalistatik urruti dauden jarreretatik bultzatuta. Gizarte eta ekonomia eredu berri horren bila, Gipuzkoako Foru Aldundiak proposatzen du arrazoizko garapena oinarri duen ekonomia produktiboa izatea, eta horretarako ezinbestekoak dira sektore publiko indartsua, Gipuzkoako eskualdeen garapen orekatua, eta ingurumenarekiko errespetua.\nII.– Esparru honetan, krisia gainditzeko irtenbideak bilatzea planteatzen da Gipuzkoako eskualde mailako garapen agentziekin (edo erakunde baliokideekin) elkarlanean, aurrera egiteko gobernu eredu berri baterantz, non eskualdeetako eragileek modu irekian eta iraunkorrean parte hartuko duten lurralde garapeneko estrategiak diseinatzen.\nEredu berri hori bilatzeak eta egoera hau sorrarazi duten jokabideak errepikatzea saihesteak, eskatzen dute ahalegin eta inbertsio guztiek jomuga hori izatea.\nKrisiari aurre egiteak eguneroko lanean jardutea eskatzen du, iraganeko arazoei aurre eginez; eta horretarako, formula ezagunak erabiltzeaz gain, etorkizunaren oinarri izango diren paradigma berrietara hurbilduko gaituzten berrikuntza prozesuen alde egitea.\nGipuzkoako Foru Aldundiaren ustez krisiari erantzuna emateko ez dira nahikoa izango ohiko tresnak eta diru laguntzak. Beharrezkoa da berrikuntzak aplikatzea erakundeek dituzten jarduteko moduetan. Eraginkortasun handiagoa bilatzeko helburu horretan, Foru Aldundia testuinguru bat sustatzen ari da eragileekin sarean elkarlanean aritzeko. Horregatik dute inplikazio aktiboa garapen agentziek, erakunde akademikoek eta enpresek krisiari erantzunak bilatzeko orduan.\nIII.– Gaur egungo egoera ekonomikoak eragin kaltegarria du enpresa gehienetan, izan ere, azken urte hauetako krisialdiaren ondorioz, barne merkatuak murrizten ari zaizkie eta zailago egiten zaie kanpoko merkatuetara heltzea. Lurraldeko langabezia-tasa igotzea krisiaren konstatazio argia da.\nEkonomia politikak koordinatzeko estrategia europarraren ildotik –hazkunde barneratzailea, lurralde kohesioa, kohesio ekonomikoa eta soziala, hala nola enpleguaren hobekuntza eta garapen iraunkorra lehenesten dituzten politikak–, Gipuzkoako Foru Aldundia, krisialdiari aurre egiteko, ekimen desberdinak bultzatzen ari da lurralde estrategia adimendunaren esparruan, hainbat esku-hartzeren bitartez. Horien artean, honako helburu hauek bultzatzeko ildoak azpimarra daitezke: enpresen sorrera eta garapena; antolakuntza berritzea; nazioartekotzea; ezagutza eta ikasketa bultzatzea; Gipuzkoako ETEei laguntzea enpresa traktoreekin elkarlanean jarduteko; eta abar.\nGipuzkoako Foru Aldundia lurraldeko eragileekin batera bultzatzen ari den harreman-eredu berria bat dator Europako berriztapen estrategietan jasotako proposamenekin; eta eredu horrek erraztu egiten du lurralde osorako proposatutako estrategiari lagunduko dioten politiken mix orekatua lortzeko aukera. Foru Aldundiaren iritziz, lurralde osoan elkarreragiten duten giza baliabideen, bitarteko fisikoen, hala nola ezagutza eta harreman arloko baliabideen baitan dago lehiakortasuna, horiek guztiek ekosistema bat osatzen baitute.\nHarreman espazioak bilatzea ezin da foru esparrura mugatu eta sinergiak bilatu behar ditu beste administrazio publiko batzuk sustatuko proiektuekin, bai prestakuntzaren alorrean eta bai kudeaketaren hobekuntzan. Horrez gain, elkarrekintza gune honetan, ekimen honen abiapuntu filosofiko eta praktikoarekin bat egiten duten eta ekarpen berritzaileak egin ditzaketen eragileekin harremanetan jartzea sartzen da.\nEnpresen lehiakortasuna atal ugaritan oinarritua dago. Berrikuntza funtsezko gaia bada ere, beste hainbat eta hainbat alderdi ukigarri eta ukiezinen kudeaketa da enpresaren hazkunde iraunkorraren gakoa. Baldintzatzaile horiek bereziki garrantzitsuak dira eskakizun maila handiagoak dituzten merkatuetan sartzea ahalbidetuko dioten ezagupen teknologikorik, denborarik, giza baliabiderik eta bitarteko materialik ez duten enpresa txiki eta ertain askorentzako.\nEuropan eta euskal lurraldean, enpresa txikiak eta ertainak ezinbestekoak dira enplegua sortzeko eta mantentzeko. Funtsezko zeregin hori aitorturik, bai Europa 2020 Estrategia eta bai komunitateko laguntza programak eta jarduerak, batez ere ETEei zuzenduak daude, hazkundea eta enplegua sustatzeko helburuarekin. Xede horri begira, enpresa-izpiritua bultzatzera, beren egoera bizitza-ziklo osoan zehar hobetzera, eta merkatu berrietan sartzera bideratutako politikak garatzen dituzte.\nIV.– Gauzak horrela, Gipuzkoako Foru Aldundiak eta Gipuzkoako eskualdeetako garapen agentziek, Garapen Agentzien Euskal Elkartean bildurik, 2014ko otsailaren 14an lankidetza hitzarmena sinatu zuten «Txoke Planeko» Garaituz programaren esparruan, Gipuzkoan ahultasun egoeran dauden enpresa txiki eta ertainen lehiakortasuna hobetzeko eta beren iraunkortasuna ziurtatzeko xedez. Horretan aurreikusi zen industri ehunaren, eta bereziki enpresa txiki eta ertainen, arazo nagusien diagnostiko bat egitea, etorkizunean enpresa horiei laguntzeko plan instituzionalak diseinatzerakoan lagungarria izan zedin.\nLankidetza hitzarmen horretan, garapen agentziek, lurraldearen lehiakortasunaren bitartekari eragileak diren aldetik, honako konpromisoak hartu zituzten bere gain:\n– Diagnosi argazki bat ateratzea mendekotasunagatik eta kostuengatik ahultasun ekonomikoan dauden Gipuzkoako enpresa txiki eta ertainen egoerari. Diagnostiko hori egiteko, enpresen laginketa bat hautatu eta identifikatu zen, hain zuzen ere, ingurunea ondo ezaguturik, garapen agentziek eskualde bakoitzean egiten duten laginketa.\n– Ondorio egokiak ateratzea, gero, horiei esker, esparru metodologiko bat ezar dadin, zeina, geroago, ahultasun egoeran dauden Gipuzkoako enpresa guztiei estrapolatuko baitzaie, baita geroko esku-hartze plan instituzionala edo instituzionalak diseina daitezen ere, halako enpresen errealitateari egokituak.\nEkimen honen helburu den enpresa-segmentuaren ezaugarri nagusia da enpresa txikiak direla, gehienez 50 langilekoak; batez ere industri jardueran dihardute, eta gehienak enpresa lagungarriak dira. 10 langiletik 50 langilera bitarteko enpresa asko daude Gipuzkoan. Guztira 2.834 enpresa daude, enpresa guztien % 84, eta enpleguaren % 39a 10 langiletik gora dituzten Gipuzkoako enpresetan. Bestalde, mikroenpresak enpresa guztien % 94 dira.\nV.– Krisialdiak areagotu egin ditu enpresa txiki horien zailtasunak. Modu honetako enpresek finantzazioa lortzeko topatzen dituzten muga handiagoek areagotu egiten dituzte segmentu horrek dituen egiturazko ahuleziak. Aldi berean, egiturazko ahultasun horrek eraginkortasuna zailtzen du gero eta irekiagoa den merkatuan. Halako enpresa gehienak enpresa traktoreen babesean hazi izan dira, baina ez dute sortu gaitasunik, lantalderik, prozesurik edo kudeaketa sistemarik, azken finean, argi eta garbi eduki gabe merkatura orientatzea eta lehiatzeko abantailarik sortu gabe krisiari aurre egiteko.\nIngurune ireki horretan, enpresa txikien lehiakortasuna erakundeen, eragileen eta enpresen artean lurraldean dagoen lankidetza testuinguruaren araberakoa izango da neurri handi batean. Osagarritasunerako eta enpresen arteko lankidetzarako gune bat egoteak aukera emango du enpresen arteko espezializazio osagarri bat izateko –teknologikoa eta merkataritzakoa–. Harreman horren emaitza da elkarrekin produktu konplexu sorta eskain dezaketela eta berrikuntzako elkarrekiko prozesu bat elika dezaketela. Gipuzkoako enpresak txikiak izateak ezinbestekoa egiten du lankidetza.\nVI.– Gipuzkoako Foru Aldundiak eta garapen agentziek, 2014ko otsailaren 14an sinatutako lankidetza hitzarmena betez, enpresa txikien arazoen kontzeptualizazioan parte hartu dutenen zailtasunak eta gabeziak kontuan hartuta, arazo horiek aztertzeko eta ebaluatzeko eredu bat egin dute. Eredu horrek, gerta litezkeen 19 ahultasun faktore biltzen ditu, hiru multzo handitan banaturik:\n– 1. Egiturazko ahultasun faktoreak.\n– 2. Ahultasun faktore operatiboak.\n– 3. Ahultasun ekonomiko eta finantzarioa.\nForu Aldundiaren eta garapen agentzien baterako lan esparruan, proposatutako metodologia aplikaturik, eta 19 ahultasun faktoreak aztertuta, antzemandako arazoei erantzuna ematera bideratutako esku-hartze proposamen sail bat ondorioztatu da. Zehazki, sei jarduketa-ildo hauek proposatzen dira:\n– Urgentziazko bideragarritasun plana.\n– Kudeaketa eredua definitzea eta ezartzea.\n– Produkzio lehiakortasuna hobetzea.\n– Negozioaren jarraipena ziurtatzea.\n– Merkataritza arriskua dibertsifikatzea.\n– Tamaina handitzea.\nVII.– Kontuan hartuta enpresa gehienen baliabide eta ezagupen mugatuak, eta eguneroko jarduna gainditzeko duten zailtasuna, erabaki da ekintza planak ezartzeko eta plan horien emaitzak denboran zehar irauteko faktore kritikoa, diseinatutako plan horiek ezartzeko laguntzak izatea dela. Plan batzuen eta besteen arteko diferentzia, azken batean, plana ezartzeko gaitasunak eta abileziak erabakiko du. Planetan ageri diren ideiak ezartzeko gai izateak emango du bidea «intended strategies»-tik «realized strategies»-ra pasatzeko.\nHori guztia dela eta, Gipuzkoako Foru Aldundiak aurreikusi du enpresei laguntzea ildo, enpresa bakoitzak bere ahultasun egoerari erantzuteko formulatuak izango dituen ekintza planak ezartzen.\nVIII.– Aurre-diagnostikoan aipatzen den bezala, sei dira Gipuzkoako ehun industrialak dituen gabeziak konpontzeko edo konponbidean jarri beharreko ardatzak. Hauek, elkar loturiko kate-begiak dira eta lehentasunezko edo urgentziazko akzioak eskatzen ditu beste ardatz batzuk garatu aurretik. Beraz, hasieratik hasi beharra, ariketa logikoa eta beharrezkoa da. Hurrengo ildoak lehenetsi dira:\n● 1. ildoa. Urgentziazko bideragarritasun planak ezartzea.\nHainbat enpresak egoera finantzario larriak bizi dituzte egun. Aspaldian, finantza iturri nagusiek ez dituzte beharrak asetu eta horren ondorio da egoera ere. Eskualdeko garapen agentziek egingo dute prozesu orokorraren jarraipena. Ildo hau sendotasunez bideratu ahal izateko bi ardatz lantzeko beharra dago:\n– Enpresaren errentagarritasuna zenbaki positiboetan kokatu, horretarako egin beharreko egokitzapenak burutuz. Hori eginik:\n– Egoera finantzarioa egonkortu.\n● 2. ildoa. Kudeaketa eredua definitzea eta ezartzea.\nUrteetan zehar, bezero eta produktu dibertsifikatu gabeko ehun industriala izan dugu. Egoera kritikoan dauden enpresak, norabide jakinik gabeko egoeran aurkitzen dira eta etorkizuna bermatu ahal izateko ezinbesteko daukagu hemen eragitea. Honek hiru azpi-ardatz definitzen dizkigu:\n– Marko estrategikoa definitzea.\n– Antolaketa-egituraren definizioa edo berrantolaketa.\n– Kudeaketa plana definitzea.\n– 3. ildoa. Produkzio lehiakortasuna hobetzea.\nBezeroen beharretara egokitutako teknologia eta antolakuntza du Gipuzkoako ehun industrialak. Prozesu guztian zehar, elementu bereizgarriak egon daitezke baina prozesua hobetu beharra daukagu. Azken finean, prozesu produktiboaren hobekuntza aztertu eta gauzatzea. Hiru eremu aurreikusi dira nagusiki:\n– Produktibitatea gehitzea.\n– Fabrikazio kostua jaistea.\n– Erosketa gastuak jaistea.\nIX.– Diagnostikoa egiteko eta metodologia esparrua ezartzeko aurretiazko faseak, baterako lan eredu berritzaile bati jarraituz eta garapen agentziekin sarean burutu badira, metodoa ezartzeko fasean ere lankidetza eskema hori mantentzeko eta zabaltzeko asmoa du Foru Aldundiak. Foru Aldundiaren, garapen agentzien eta enpresen artean batera jarduteko dinamika horretan, erakunde akademikoak, EHU eta Lanbide Heziketako eta Etengabeko Ikaskuntzarako Berrikuntza Zentroa (TKnika), Eusko Jaurlaritzaren menpekoa, aurrerantzean TKnika, modu eraginkorrean inplikatzea aurreikusi da. Eragile desberdinak uztartze horrek hobetu egingo du planen bideragarritasuna; eta, elkarrekin ikasiz, enpresen gaitasunak hobetuko dira.\nX.– Bestalde, esparru akademikoetan eztabaida pizten ari da unibertsitateak eta gainontzeko erakunde akademikoek gizartean izan behar duen zereginaren gainean. Erakunde horiek guztiek hezkuntzan eta ikerketan izan dituen funtzio tradizionalez gain, oro har gero eta interes handiagoa dago lurralde garapeneko prozesuan ekarpena egin dezaten, harreman handiagoa sortuz mundu akademikoaren eta politika publikoak diseinatu, aplikatu eta ebaluatu behar dituztenen artean, epe ertain eta luzera eraginkorra izango den ezagutzaren kogenerazio eszenatoki bat bilatzeko bidean.\nEsparru akademikoen, erakundeen eta eragileen arteko elkarrekintzak, eginez, erabiliz eta elkarreraginez ikasten den ikasketa prozesu partekatua ahalbidetzen du. Ildo horretatik, prestakuntza ez da ulertzen ezagutzaren transferentzia lineal moduan, baizik eta partekatutako lanaren ondorioz sortzen den ezagutza berri baten barruan.\nXI.– Foru Aldundiaren laguntza ildoak honela gauzatzea aurreikusi da Garaituz programaren esparruan:\n– 1. ildoa. Bideragarritasun plana ezartzea. Enpresak kontratatzen duen aholkularitza edo laguntzaren kostuaren % 80ko diru laguntza emango du Foru Aldundiak, 25.000 euro arte.\n– 2. ildoa. Kudeaketa eredua definitzea eta ezartzea. Foru Aldundiaren eta UPV/EHUren arteko hitzarmenaren arabera, zeregin honetan Unibertsitateko adituek enpresei laguntzea aurreikusi da.\n– 3. ildoa. Produkzio lehiakortasuna hobetzea. Foru Aldundiaren eta Eusko Jaurlaritzaren, Hezkuntza, Hizkuntza Politika eta Kultura sailaren, arteko hitzarmenaren arabera, zeregin honetan TKnikako adituek enpresei laguntzea aurreikusi da.\nEra berean, pasa den 2014ko otsailaren 14ko lankidetza hitzarmenaren jarraipen gisa Gipuzkoako Foru Aldundiak eta Garapen Agentzien Euskal Elkarteak, gauzatuko duten hitzarmen berria betez, Garapenek bere gain hartuko du enpresen eta erakunde akademikoen arteko koordinazio lana «Kudeaketa eredua definitzeko eta ezartzeko» eta «Produkzio lehiakortasuna hobetzeko» planak ezartzeko fasean.\nXII.– Enpresek, Foru Aldundiaren laguntza hori eskuratu ahal izateko, hiru ildoetan parte hartzeko konpromisoa hartu behar dute.\nNahiz eta lehenengo ildoari ekiteko enpresa onuradunak zuzenean jasoko duen diru laguntza, beste bi ataletan enpresek zuzenean jasoko dute aditu akademikoen laguntza, bai banaka eta baita ere eskualde mailan dagokion garapen agentziaren, enpresen eta aditu akademikoen artean sortuko diren taldeetan parte hartuz. Garapen Agentzien Euskal Elkarteak koordinatuko ditu eskualde mailan enpresen, UPV/EHUren eta TKnikaren arteko lan dinamikak enpresa bakoitzak bere ahultasun egoerari erantzuteko xedez aurkezten duen «Kudeaketa eredua definitzeko eta ezartzeko» eta «Produkzio lehiakortasuna hobetzeko» planak ezartzen.\nEragileen arteko lankidetza esparru berriak ezartzen dituen metodologia berritzaile bat ezartzeak ahalegin handia eskatzen die bai esparru akademikoko ordezkariei, lan prozedura berri bat gidatu beharko dutelarik, eta baita ere enpresetako ordezkariei, sistemak proposatzen dituen abantailak eta irismena ulertu beharko dutelarik hasieratik.\nEragileen arteko lankidetza esparru berriak ezartzen dituen metodologia berritzaile bat ezartzeak ahalegin handia eskatzen die bai «irakasleei» eta bai «ikasleei» (enpresak). Irakasleek lan prozedura berri bat gidatu beharko dute, eta, ikasleek sistemak proposatzen dituen abantailak eta irismena ulertu beharko dute hasieratik.\nXIII.– Ahultasun egoeran dauden Gipuzkoako enpresa txikiei beren egiturazko ahultasun egoerari erantzuteko ekintza planak ezartzen laguntzeko xedez lehen aipatutako eragileen arteko lankidetzarako gunea eratzeko Gipuzkoako Foru Aldundiak duen lanean, beharrezkoa da lankidetza eta koordinazio esparru bat ezartzea Gipuzkoako Foru Aldundiaren eta Eusko Jaurlaritzak, Hezkuntza, Hizkuntza Politika eta Kultura sailaren artean, TKnikako adituek bere gain hartuko duen, «Txoke Plana»ren barruan, enpresei laguntzea enpresa horietan «Produkzio lehiakortasuna hobetzeko» (3. ildoa) plan horiek ezartzen.\nEgitasmo hau esparru zabal eta konplexu batean kokatzen da, enpresa antolakuntzen eta beren berrantolaketa proposatzen duten ikuspegi eta eredu desberdinen baitan, hain zuzen ere. Esparru horretan kontuan hartu beharra dago hainbat aktore, interes eta gatazka daudela, nahiz eta oso ohikoa izaten den horiek guztiak saihestea. Halaber, kontuan izan beharra dago hainbat eta hainbat egitasmo pribatu eta publiko daudela edo egon izan direla abian iraganean esparru horretan eta egitasmoak proposatzen duen hurbilpena ez dela, beraz, aitzindaria izango, baldin eta ez bada gai honi buruzko fundamentuzko hausnarketa integratzaile eta eraldatzaile bat eginez ezartzen.\nHalatan, egitasmo honek indar-ideia edo printzipio nagusi batzuk izan beharko lituzke abiapuntuan, aldez aurretik aipatu diren lurraldearen garapenerako lau dimentsioekin lerrokatuta egon beharko luketenak. Besteak beste honako hauek aipa daitezke: antolakuntza eta kudeaketa ereduek duten ahalmenari buruzko ikuspegi antropozentrikoa edukitzeko beharra, eta eredu horiei buruzko ikuspegi erlatibista, ez-determinista (esaterako teknologiari dagokionez) eta, aldi berean, pragmatikoa izatea; eta halaber, industria sustapen politikek eta gainerako politika publiko guztiek izan behar duten eraginkortasun eta elkar-lankidetzaren oinarrizko printzipioak.\nEgitasmo hau burutu ahal izateko, Eusko Jaurlaritzak, Hezkuntza, Hizkuntza Politika eta Kultura sailak, hitzarmen honetatik erator daitezkeen jarduerak gauzatzeko honako Esparru Estrategikoetan ikastetxe hauek eskura jartzen ditu:\nManufacturing aurreratua (Asmaola):\nMiguel Altuna GLHBI-Bergara\nDon Bosco GLHBI-Errenteria\nTrenbide bidezko garraioa:\nXIV.– Bestalde, hitzarmen honen % 50a EGF-Europako Gizarte Funtsak finantzatu lezake, Euskal Autonomia Erkidegoko 2007-2013rako programa eragilearen barruan, eta kasu horretan, halaxe eman beharko litzateke jakitera Europako Batzordearen 2006ko abenduaren 8ko 1828/2006 Erregelamenduak 8. eta 9. artikuluetan ezarritakoaren arabera (2006ko abenduaren 27ko Europar Batasuneko Aldizkari Ofiziala, L 371/1). Orobat, hitzarmen hau sinatzeak berekin ekarriko du, baita ere, ontzat ematen dela Europako Batzordearen 2006ko abenduaren 8ko 1828/2006 Erregelamenduaren 7.2.d) artikuluan aipatzen den zerrenda publikoan agertzea.\nHalaber, hitzarmena EGFk kofinantzatzeak ezinbestekoa egiten du aurrera eramaten diren ekintzen informazio finantzarioa, administratiboa eta segimenduzkoa behar bezala artxibatzea Euskal Autonomia Erkidegoko 2007-2013rako EGF programa eragilearen amaierako saldoa ordaintzen denetik gutxienez 3 urte igaro arte. Testuinguru horretan, onuradunaren obligazioa ere bada informazio hori erraz eskuratzeko moduan jartzea (kontabilitate bereizia edo kodetze espezifikoa).\nHortaz, bi erakundeen arteko lankidetza gauzatzeko xedez, Gipuzkoako Foru Aldundiak eta Eusko Jaurlaritzak, Hezkuntza, Hizkuntza Politika eta Kultura sailak, dokumentu honetan jasotzen den lankidetza hitzarmen hau sinatzea hitzartzen dute, jarraian aipatzen diren klausulen arabera,\nHitzarmen honen xedea da, «Txoke Planeko» Garaituz programaren barruan, Gipuzkoako Foru Aldundiaren eta Eusko Jaurlaritzaren, Hezkuntza, Hizkuntza Politika eta Kultura sailaren, arteko lankidetza arautzea, Lanbide Heziketako eta Etengabeko Ikaskuntzarako Berrikuntza Zentroko (TKnika) adituek, Eusko Jaurlaritzaren menpeko zentroa, Garaituz programako 3. ildoarekin zerikusia duen prestakuntza eta esku-hartze programa bat diseinatu, ezarri eta ebaluatu dezaten, ahultasun egoeran dauden enpresen «Produkzio lehiakortasuna hobetzeko» ildora (3. ildoa) bideratuta.\nBigarrena.– Elkarrekin egin beharreko ekintzak.\n1.– Lankidetza esparru honen asmoa da, eraginkorki uztartzea Gipuzkoako Foru Aldundiaren lidergo gaitasuna, unibertsitate eremuak eta eremu akademikoak eskaintzen duten ezagutza sortzeko ahalmena, eta garapen agentziek duten ehun ekonomikoaren ezagutza eta eskualde mailan koordinatzeko gaitasuna. Hori guztia Gipuzkoako Foru Aldundiak sustatzen duen eragileen arteko lankidetza eta harreman gunearen barruan.\nHelburu orokorra da TKnikak bere gain har ditzala «Txoke Plana»ren 3. ildoari (Produkzio lehiakortasuna hobetzeko) lotutako ikerketa, prestakuntza, diseinu, ezartze eta ebaluazio lanak.\n2.– Helburu orokor hori ondorengo hiru atal hauetan banatzen da, erabakigarriak direnak ahultasun egoeran dauden enpresen etorkizuna bermatzeko:\nKontuan hartuta «Txoke Plana»ren helburua dela, aukeratutako enpresei laguntza zuzena emateaz gain, ondorio egokiak ateratzea, gero, horiei esker, esparru metodologiko bat ezar dadin, zeina, geroago, ahultasun egoeran dauden Gipuzkoako enpresa guztiei estrapolatuko baitzaie, TKnikak Gipuzkoako Foru Aldundiari laguntzeko konpromisoa hartzen du geroko esku-hartzeak diseinatzen, halako enpresen errealitateari egokituak. Horretarako, TKnikak eskuliburu pedagogiko bat prestatuko du.\nEranskinean adierazten da adostutako egitura tematikoa, TKnikak jarraitu beharko duena enpresekin egingo duen esku-hartzean.\n3.– Enpresei eman beharreko laguntza ezartzea, banaka zein taldean (6 pertsona inguruko taldeak aurreikusi dira eskualde bakoitzean) emango dena, dagokion garapen agentziak koordinatuko du eskualde mailan, Gipuzkoako Foru Aldundiaren eta Garapen Agentzien Euskal Elkartearen arteko hitzarmenaren esparruan.\nHirugarrena.– Erakunde sinatzaileen konpromiso mailak.\n1.– Gipuzkoako Foru Aldundiak bere gain hartzen dituen konpromisoak:\n– Gipuzkoako Foru Aldundiak miloi bat (1.000.000) euro erabiliko ditu gehienez hitzarmen honetan zehaztutako jarduerak finantzatzeko, 1.0170.700.227.01.00.2014 kontu sailaren kargura.\nAzkenean, Gipuzkoako Foru Aldundiak TKnikari emango dion diru zenbatekoa lagundutako enpresa kopuruaren araberakoa izango da, alabaina 100.000 euroko zenbateko finko bat egongo da (zenbateko osoaren % 10a), faktore horri lotuta egongo ez dena eta, besteak beste, ondorengo faktore hauekin zerikusia izango duena: partaidetzaren oinarri orokorrak ezartzeko egin den ikerketa jarduera, prestakuntza programaren diseinua, esku hartze programaren diseinua, programa horien koordinazio eta administrazio lana, programen ebaluazioa, eta proiektuaren ondorio diren material pedagogikoak prestatzea.\nBestalde, programa finantzatzeko 900.000 euroko gehieneko zenbateko aldagarria ezartzen da, baldin eta Garaituz programan ehun enpresek parte hartuko balute. 900.000 euroko gehieneko zenbatekoa kalkulatu da eskualde bakoitzeko 2 adituren dedikazioa konpentsatzeko; guztira 22 aditu izango dira. TKnikak kopuru hori baino aditu gutxiago jartzen baditu, Gipuzkoako Foru Aldundiaren finantzazioa proportzionalki jaitsiko da.\nEdozein kasutan ere, gehieneko zenbateko hori aplikatuko da eskualde bakoitzean parte hartzen duen enpresa kopurua 6 baino handiagoa den segmentuan. Eskualde bakoitzeko Foru Aldundiaren dedikazioa eta, ondorioz, finantzazioa, % 66koa izango da 4 enpresatik 6ra bitarteko segmentuan, eta % 33koa enpresa 1etik 3ra bitarteko segmentuan.\nLaguntza emango zaien enpresa kopurua eta enpresa horiek zein eskualdetakoak diren 2014ko deialdia ebazten denean jakingo da, hain zuzen ere, Gipuzkoan ahultasun egoeran dauden enpresa txiki eta ertainetan ekintza planak ezartzen laguntzeko diru laguntzak emateko 2014ko irailaren 23ko Diputatuen Kontseiluaren erabaki bidez onartutako deialdia ebazten denean. Eskualde banaketaren arabera, prestazioa eskualde bakoitzeko enpresa kopurura egokituko da, estipulazio honen 2. puntuan xedatutakoari jarraituz.\nDiru kopuru hori hilean-hilean ordainduko da, banketxeko transferentzia bidez, dagozkien fakturak aurkeztuta eta egindako zerbitzuak onartu ondoren.\n– Halaber, Gipuzkoako Foru Aldundiak konpromisoa hartzen du:\n– Foru departamentu ezberdinetako arduradunak hausnarketa prozesu honetan inplikatzeko, dauden beharren arabera, Gipuzkoaren lurralde garapenaren bultzadan aliatu estrategiko diren aldetik.\n– Etengabeko elkarrizketa izateko, hala tokiko eta eskualdeko erakundeekin nola eragile sozial, ekonomiko, sindikal, eta abarrekin, hitzarmen honen esparruan aurreikusi diren ekintza guztiak garatu eta burutzen laguntzeko.\n2.– TKnikak bere gain hartzen dituen konpromisoak:\n– Erakunde akademikoak bigarren estipulazioan biltzen diren lanak egitea.\n– Gipuzkoako Foru Aldundiari jakinaraztea esku hartuko duten taldeen osaketa, alde batetik, eta lan plana, bestetik, eta Foru Aldundiak onartu beharko ditu.\n– Pertsona bat izendatzea koordinazio orrokorerako.\n– Txosten bat aurkeztea enpresa bakoitzeko.\n– Enpresei alorreko aholkularitza eskaintzea (alegia, ahal den heinean aholkularitza egokitua egon beharko da, enpresa bakoitzak eta bere jarduera sektoreak dituen ezaugarriak kontuan izanik).\n– Ziurtatutzea esku-hartzeak homogeneoak izango direla eskualdeetan.\n– Egitasmoan duen jarduketa esparruari buruzko txosten pedagogiko bat lantzea eta aurkeztea.\n– Eskualde bakoitzeko, gutxienez, bi pertsona bideratzea, zehaztu beharreko jardunaldiarekin, egitasmo honetara. Pertsona horiek irakasleak izango dira. Deialdira aurkeztuko diren enpresen eskualdeko kokapenaren arabera, eskualde batzuetan beste batzuetan baina behar gehiago identifikatu daitezke, eta TKnikak, Garapenekin koordinatuta eta Gipuzkoako Foru Aldundiaren adostasunarekin, horretara egokituko du bere eskaintza.\n– Erakunde Bitartekariak, EGF programa eragilearen autoritate ezberdinak, Europar Batzordeak eta Europako Kontuen Auzitegia egingo dituzten egiaztapenen mende jartzea.\n– Diruz lagundutako jarduera edo jarduketaren finantzaketa publikoaren berri ematea. Besteak beste, laguntza eman duen Gipuzkoako Foru Aldundiaren eta EGFaren (Euskal Autonomia Erkidegoko 2007-2013rako EGF programaren esparruan) irudi instituzionala sar daiteke, edo finantzaketa publikoari buruzko legendak jar daitezke karteletan, plaka oroigarrietan, material inprimatuetan, bitarteko elektroniko edo ikus-entzunezkoetan, edo diru laguntza hedabideetan aipatu daiteke.\nBestalde, dokumentu guztiek EGFaren kofinantzaketaren aipamena eraman behar izango dute.\n– Hitzarmen hau sinatzeak berekin ekarriko du, baita ere, ontzat ematen dela Europako Batzordearen 2006ko abenduaren 8ko 1828/2006 Erregelamenduaren 7.2.d) artikuluan aipatzen den zerrenda publikoan agertzea.\n– Halaber, hitzarmena EGFk kofinantzatzeak ezinbestekoa egiten du aurrera eramaten diren ekintzen informazio finantzarioa, administratiboa eta segimenduzkoa behar bezala artxibatzea Euskal Autonomia Erkidegoko 2007-2013rako EGF programa eragilearen amaierako saldoa ordaintzen denetik gutxienez 3 urte igaro arte.\nHitzarmen hau sinatzen den unetik 2015eko uztailaren 30era bitartean egongo da indarrean, 2015eko abenduaren 31ra bitarteko luzapena ezarri ahalko delarik, bi aldeek adostuta.\nHitzarmen honetan ezarritakoa bultzatu, koordinatu, jarraitu, garatu eta interpretatzeko eta hori gauzatzerakoan sor daitezkeen gorabeheretarako, jarraipen batzorde bat eratuko da, erakunde sinatzaileek erabakitako kideek osatuko dutena. Jarraipen batzordeak honako zeregin hauek izango ditu, besteak beste:\na) Erakunde sinatzaileek beren gain hartutako lankidetzaren jarraipena egitea.\nb) Hitzarmen honen xedeak noraino bete diren ebaluatzea eta bigarren estipulazioan jasotako lan ezberdinen emaitzak onartzea.\nc) Hitzarmenaren eraginkortasuna areagotze aldera neurriak proposatzea.\nd) Erakunde sinatzaileen artean informazio bidea izatea.\nSeigarrena.– Hitzarmenaren aldaketa.\nHitzarmen honi edozein aldaketa egin ahal izateko bi erakundeetako organo eskudunen onarpena beharko da.\nZazpigarrena.– Hitzarmena suntsiarazteko arrazoiak.\nHauek dira hitzarmena bertan behera uzteko kausak: izenpetzen duten aldeek ados egotea, hitzarmenean jasotako klausulak ez betetzea, eta beste edozein kausa, hitzarmenaren izaeraren ondorio badira eta indarrean dagoen legedian jasota badaude.\nZortzigarrena.– Hitzarmenaren hedapena.\nTKnikak eta Gipuzkoako Foru Aldundiko Lurralde Garapenerako Zuzendaritzak beren gain hartzen dute esparru hitzarmen honen ondorioz bi erakundeek garatuko dituzten jarduerak hedatzeko eta zabaltzeko konpromisoa, bere gizarte eta lurralde esparruan eta parte hartuko duten Euskal Autonomia Erkidegoko esparru guztietan.\nHitzarmen honen xede den zerbitzua gauzatzean lortutako datuak eta txostenak konfidentzialak izango dira, herri jabarikoak ez diren bitartean, eta ezingo dira erabili artikulu, hitzaldi edo beste era batean argitaratzeko, Gipuzkoako Foru Aldundiaren baimenik gabe.\nHamargarrena.– Araudi aplikagarria.\nHitzarmen hau 2011ko azaroaren 14ko 3/2011 Legegintzako Errege Dekretuaren, Sektore Publikoko Kontratuen Legearen Testu Bategina onartzen duenaren, erregulaziotik kanpo geratzen da, bere helburua ez baita lege horrek araututako kontratuen artean biltzen, lege horren 4.1.c) artikuluan adierazitakoaren arabera.\nHamaikagarrena.– Jurisdikzio eskumenduna.\n1.– Hitzarmen honek administrazio izaera du, eta berau interpretatu eta garatuko da administrazio zuzenbidearen arabera.\n2.– Hitzarmena interpretatu edo aldatzerakoan, bere ondorioetan edo suntsitzean sor litezkeen arazoak administrazioarekiko auzibideko epaitegi eta auzitegiei legozkie aztertu eta ebaztea, 1992ko azaroaren 26ko 30/1992 Legeak, Herri Administrazioen Araubide Juridikoaren eta Administrazio Prozedura Erkidearenak, 8.3 artikuluan ezarritakoari jarraituz.\nEta ados daudela frogatzeko, esku hartzen duten alderdiek hitzarmen honen bi ale sinatu dituzte, goiburukoan adierazitako lekuan eta egunean.\n3. JARDUKETA ILDOA:\nProdukzio lehiakortasuna hobetzea.\n– Produkzioa kudeatzeko erremintak ezartzea.\n– Produkzio maketazioa egokitzea.\n– Produkzioaren antolaketa egokitzea.\n– Laguntza ezarpenean.\n– Laguntza jarraipenean.\nFabrikazioaren orduko kostua murriztea.\n– Zuzeneko eta zeharkako kostuak aztertzea eta murriztea.\nHornidura kostuak murriztea.\n– Erosketen antolaketa egokitzea.\n– Erosketen prozedura lantzea eta ezartzea.\n– Hornitzaileak dibertsifikatzea.


Skypek Skype Wifi aplikazio berria jarri du martxan, iOS terminaletan Interneteko aurrez ordaintzeko konexioa egiteko aukera ematen duena | Consumer\nSkypek Skype Wifi aplikazio berria jarri du martxan, iOS terminaletan Interneteko aurrez ordaintzeko konexioa egiteko aukera ematen duena\niPhone, iPad edo IPod Touch-en erabiltzaileak milioi bat wifi puntu baino gehiagoren bidez konekta daitezke Internetera\nSkypek jakinarazi du iOS telefono-terminaletarako aplikazio berri bat jarriko duela martxan. iPhone, iPad edo iPod Touch-en erabiltzaileei aurrez ordaintzeko Interneteko konexioa eskaintzen die. Aplikazio hau doakoa da, eta mundu osoko milioi bat WiFi puntu baino gehiagoren bidez sarera sartzeko aukera emango du, aurrez ordaintzeko sistema baten bidez.\nKonpainiak aukera eman nahi die erabiltzaileei edozein tokitan Internetera konektatzeko telefono mugikorren bidez, kontsumitzen duten denboraren truke bakarrik ordain dezaten. Zerbitzuak Skype kredituak erabiltzen ditu ordainketa-moneta gisa, eta erabiltzaileek aurrez kargatu behar dituzte. Tarifatze-sistemak konexioen denbora baino ez du kontuan hartzen, eta ez datu-bolumena. Horri esker, erabiltzaileek beren kontsumoa eraginkortasunez kontrola dezakete.\nSkype WiFi bidez Interneten sartzeko prezioak zerbitzua kontratatuta duen telefono-operadorearen araberakoak dira, baina konpainiak ziurtatzen du tarifa 0,05 euro/minutu dela. Bestalde, aplikazio hori oso erabilgarria izan daiteke atzerrira bidaiatzen duten pertsonentzat; izan ere, Skype Wifi erabiltzen badute deiak egiteko edo sare sozialetako informazioa eguneratzeko, “roaming”-aren kostua murriztu dezakete.\nipad-eu iphone-eu ipod touch-eu prepago-eu roaming


ORAIN,KALEAN.Aspaldiko jendetza handiena bildu da Bilbon, presoen eskubideen alde |\nORAIN,KALEAN.Aspaldiko jendetza handiena bildu da Bilbon, presoen eskubideen alde\nAITZIBER LASKIBAR (Berria-ko kazetaria)\nMilaka eta milaka pertsonak egin dute presoen eskubideen aldeko urratsa, Bilbon, aspaldian egin den manifestaziorik jendetsuenean. Eta, antolatzaileen esanetan, euskal presoak etxeratuko dituen bidearen lehen urratsa besterik ez da izan, gainera, protesta. Lehenengo, presoen eskubideak beteko dituen aroa sortuko duena, eta, ondoren, gatazka konpontze bidean egonik, presoak etxeratuko dituena. Jendetsua eta beroa izan zen atzoko manifestazioa, Bilboko kalerik nagusienak lepo bete zituena. 17:30 puntuan zirenean egin zituen lehen pausoak Autonomia kalean, Casilla parean, eta 18:40 zirenean iritsi zen burua helmugara, udaletxe aurrera. Irteeratik metro gutxira zegoen artean manifestazioaren amaiera, Autonomia kalean bertan, Gordoniz kalearekiko bidegurutzea igaro berri zuela. Protestaren azken lerroetan parte hartu zutenek 18:15 arte ezin izan zuten udaletxerako bidean pausorik eman. Autonomia kalean, Aita Donostia plaza eta Casilla lotzen dituen tartea lanetan egoteak anabasa eragin zuen lehen minutuetan, bertaratzen ari zen jendetza hartu ezinik geratu baitzen kalea. Manifestazioaren buruan joan behar zutenei ere zail egin zitzaien jende artean abiapuntura iristea. Hala ere, puntuan hasi zen. Euskal preso eta iheslariak etxera zioen ikur erraldoi batek ireki zuen bidea, baserritarrez jantzita zeudenen eskutik. Atzean, presoen senideak zetozen.\nLarunbata izanik, presoak bisitatzeko bidean, errepidean egotea litzateke ohikoena senideentzat, baina, atzo, espetxeetara joan ordez, Bilbora joan ziren. Manifestazioan parte hartzearren, bisitarik ez egitea erabaki zuten. Martxaren bidea haiek ireki zuten ikur erraldoiaren atzean. Presoak etxeratzearen aldeko ikur bana zuten eskuetan horiek ere, eta batzuek, euren seme, alaba, bikotekide zein gurasoen argazkia paparrean, kateorratzarekin lotuta. «Miatzerik ez!», zuen zuriz idatzia senide baten elastiko beltzak. Ibiltzeko zailtasunak zituzten amonak ziren senide batzuk; haurrak izanik, ahulkian zeramatzatenak besteak. Senideen ilara zabaltzen zutenek euren ikur bihurtua den kinkea zeramaten.Txalo artean hasi zuten bidea, eta «euskal presoak etxera!» zein «presoak kalera, amnistia osoa!» oihuek hartu zuten lekua jarraian. Ozen entzun ziren aldarriak senideen ahotik, baita Casillan zain zeuden protestarien zein Zabalburu plazaraino errepidea betetzen zuten manifestarien ahotik. Etengabeak eta ozenak izan ziren oihu horiek ibilbide osoan zehar. Eta ia bakarrak. Iheslariek Euskal Herrian bizitzeko eskubidea dutela ziotenek besterik ez zituzten ordezkatu bi oihu nagusi horiek, une batzuetan.Nekez egin zuen Zabalburura arteko bidea manifestazioak, errepidea betetzen zuten protestarien artean lekua egin ezinik. Zabalburura iristean geldialdia egin, eta Mirentxin gidarien furgonetek hartu zuten burua, bide bazterrean zain zeuden ehunka lagunen txalo artean. Mirentxin gidariak. Bisitarik gabeko presorik ez, irakur zitekeen horietako batzuetan.Presoak bisitatzera joaten diren senide eta lagunak espetxeetara eramateaz arduratzen diren boluntarioak dira Mirentxin gidariak taldean biltzen direnak. Hainbat kartzelatara eraman eta etxera ekartzen dituzte, hurkoek bisitak egiteko aukera izan dezaten.Furgoneta horien atzean geratu ziren, hortaz, senideen ilara luzeak, tarte batez. Horien guztien ondoren zetorren manifestazioaren pankarta nagusia, Euskal presoak Euskal Herrira eskubide guztiekin, egin dezagun urratsa leloa zeramana. Manifestazioaren deitzaileek eutsi zioten leloari.Horien atzean bildu ziren protestari atxikimendua adierazi dioten alderdi, sindikatu eta gizarte eragile askotako ordezkariak. Bertan izan ziren, esaterako, ezker abertzaleko Tasio Erkizia, Txelui Moreno, Rufi Etxeberria, Jone Goirizelaia, Marine Pueyo eta Marian Beitialarrangoitia; Aralarreko Patxi Zabaleta, Jon Abril eta Txentxo Jimenez; EAko Pello Urizar eta Unai Ziarreta; ABko Mertxe Colina; Alternatibako Oskar Matute eta Jonathan Martinez eta EBko Mikel Izagirre. Herritar xumeak ere nahastu ziren horien artean, bide bazterreko jendetzaren artean gehiago itxaron ezinik.Manifestazioari atxikimendua eman zioten ELA, LAB, EILAS, Hiru eta EHNEko ordezkariak ere izan ziren pankarta nagusiaren atzeko lehen lerroetan. CCOOko kide Jesus Uzkudunek ere parte hartu zuen, dozenaka eta dozenaka gizarte eragiletako kideen alboan.Bidea pixkanaka egin, eta 18:40 aldera iritsi zen burua udaletxe aurrera. Horien aurretik heldu ziren manifestazio osoa buruaren aurretik egin zuten ehunka pertsona.Udaletxe aurreko plaza, zubia eta inguru osoa lepo bete zen jendez, eta azken manifestariek helmugara ezin iritsi jarraitzen zuten amaierako ekitaldia amaituta ere. Ekitaldirako prestatutako agertokia desmuntatzen amaitu ondoren, 20:00 inguru zirenean iritsi zen helmugara hizki erraldoiez amnistia zioen pankarta.\nEhun autobus baino gehiago joan dira Euskal Herri osotik\nBilbo.-Euskal Herri osotik milaka eta milaka herritar joan ziren Bilboko manifestaziora, eta auto zein autobus ilara luzeak eragin zituen horrek Bilboko sarreretan. Hain zuzen, ehundik gora autobus antolatu ziren protestarako. Zenbait lekutan, autobusak lortzeko arazoak ere izan zituzten, eskaera handia zela-eta autobus enpresak eskaintzeko ibilgailurik gabe geratu baitziren. Iruñerritik, esaterako, hamabi autobus bete jende joan ziren Bilbora, Azpeitiatik bost, Irundik lau, Errenteriatik bost, Lazkaotik bi, Altsasutik bi, Lasartetik bi, Hernanitik bost, Usurbildik bi, Gaubeatik bat, Aguraindik bi, Zarauztik bost eta Kuartangotik bat. Metroko hainbat geltoki ere kolapsatu ziren, jende andana hartu ezinik.\n09/01/2011 11:35. ORAIN-Euskal Aldizkaria Katalunian #. sin tema


2016 - Saski Baskonia\nAraba gunea Buesan Euroleague-ko partidan\nActualidad @euBy saski 22 December, 2016\nArabako Foru Aldundiak gonbidatuta, SLOW FOOD ARABAk aukera izan zuen Fernando Buesa Arenan Baskonia FC Barcelona Lassari gailentzen ikusteko, Euroligan. Gonbidatu horrekin inauguratu zuen “Araba Gunea” palkoa Arabako Foru Aldundiak. Gune horrek lurraldeko zenbait erakunde eta pertsona hartuko ditu denboraldian zehar.\nPablo Prigioniren aurkezpena komunikazio hedabideetan\nActualidad @euBy saski 15 December, 2016\nPablo Prigioni larunbatean, abenduak 17, goizeko 10.00etan aurkeztuko da Carrefour Market Aretxabaletan (Iruraitz-Gauna kalea, 1-behea 01). Baskoniaren fitxaketa berriak hedabideei prentsaurrekoa eskainiko die bide berri honetan gorri-urdin jokalari bezala. Baskoniako zaleek argentinar baseari ongietorria emateko aukera izango dute datorren asteazkenean, abenduak 21, Euroligako neurketan FC Barcelona Lassa-ren aurka. Partida hau Buesa Arenan jokatuko da 20.30etatik…\nBaskoniak ONE TEAM kamiseta lortzeko hirugarren enkantea abian jarri du\nActualidad @euBy saski 14 December, 2016\nBaskoniaren jarraitzaileek gustukoen duten jokalarien ONE TEAM kamiseta sinatuta lortzeko aukera izango dute. Gainera, lortutako diru guztia Gizarterako Elkarterako izango da.\nPablo Prigioni etxera dator berriro\nActualidad @euBy saski 5 December, 2016\nSaski Baskoniak argentinar jokalariaren fitxaketa baieztatzen du, Pablo Prigioni, Houston Rockets-etik datorrena denboraldiaren amaiera arte.\nBlack Friday baskoniarra!\nActualidad @euBy saski 23 November, 2016\nOstiral honetan Baskoniak Black Friday-a ospatu nahi du zale guztiekin. Horregatik jarraitzaile guztiek %20ko deskontua izango dute Buesa Arenara datozen Euroligako hurrengo bi partidetarako, Galatasaray Odebank Istanbul eta Darussafaka Dogus-en aurka.\nSito Alonso: “Bizi ibili behar dugu horrelako garaipenak Liga Endesan lortzeko”\nSito Alonsok bart prentsaurrekoa eskaini zuen Buesan 101-92 irabazi ostean Tecnyconta Zaragozari, “pozik” gehitutako denboran lortutako garaipenagatik. “Argiak izan behar gara batez ere horrelako garaipenak sufritu gabe lortzeko, garrantzitsua izanda ere, batez ere Liga Endesan hainbeste partida jokatu eta gero”.\nUrte honetan zure kamiseta % 100 Baskonia da\nActualidad @euBy saski 8 September, 2016\nBaskoniak bere identitatea eta marka-irudia indartzen ditu bere izen historikoa bere ekipamendu berrietako bularrean erakutsiz.\nLaboral Kutxak Saski Baskoniaren babesle nagusia izateari utzi dio\nActualidad @euBy saski 6 September, 2016\nBi erakundeek oso positibotzat jo dituzte elkarri lotuta egon diren zazpi denboraldietan izandako harremanak.\nHerbalife Gran Canaria gure lehiakidea izango da Endesa superkoparen finalaurrekoetan\nActualidad @euBy saski 5 September, 2016\nGoiz honetan egindako zozketak ekarri du Luis Casimirok entrenatutako taldea Laboral Kutxa Baskoniaren lehen lehiakide ofiziala izan dadila 2016-17an.\nEndesa Supercopa ofizialki aurkeztuta\nActualidad @euBy saski 31 August, 2016\nGoiz honetan 2016 Endesa Superkopa eta bere abonu-kanpainako aurkezpena Gasteizeko Fernando Buesa Arenan gertatu da.


Burn-out sindromea daukazu? • ZUZEU\nGaur jakin dut zer den burn-outa. Higadura profesionalaren sindromea omen da. Estres mota luze bat, pertsonen arteko harreman sakonak eta eskakizun emozional handia duten lanbideetan ematen dena, hala nola, osasun arloko lanetan, hezkuntzakoetan… Wkipediak dio konpesaziorik gabeko ahaleginean aritzeak sortzen duen frustrazioak ekar dezakeela, eta errazago gaixotzen direla oso kalifikatuak eta arduratsuak diren profesionalak, norbanakoaren interesen gainetik lanarekiko konpromezua jartzen dutenak, alegia.\nEzagutzen dut sindromea. Gero eta gehiagotan gertatzen da inguruan. Gero eta arazo handiago eta konponbide zailago duten ikasleekin egiten dugu topo ikasturtez-ikasturte. Irakasleok gero eta gehiagotan eman behar diogu erantzuna umeengan gabeziak sortutako arazo emozional eta horrek dakarren jarrerazkoei. Administrazioak eskaintzen dizkigun baliabideak ez dira ugariago, urriago akaso, eta horren ondoan gero eta gehiagotan jasotzen dugu gure lanaren balorazio eskasa.\nBurn-out sindromea, izen ingelesa jarriz gero, dotoreagoa da gaixotasuna. Orain arte gure artean erreta egotea esaten genion. Eta gutako asko errez gero, nork ureztatuko ditu kimutan dauden landare gazteak?\nGizakia, heziketa, psikologia\nZein da antxoarik onena?\nXabier Mikel Errekondo: "Usurbilgo zilegitasunak eztabaida Gipuzkoa osora zabaltzeko eskatzen du"


Artaza - Romo BHIko ikasleek margotutako horma-irudia aurkeztuko dute eguaztenean - Getxo - Hiruka.eus\nArtaza - Romo BHIko ikasleek margotutako horma-irudia aurkeztuko dute eguaztenean\nIker Rincon Moreno 2022-06-20 11:21\nArtaza-Romo BHIko 200 ikaslek baino gehiagok ikastetxeko patioko harmailetan margotutako horma-irudi berezi bat aurkeztuko dute eguaztenean, ekainaren 22an, 13:30ean. DBHko 1 eta 2 mailako eta Ikasle Egonkorreko neska-mutilek garatu dute lana, maiatzean zehar. Horretarako, Astelehena gurasoen elkartearen eta Visual Art Therapy kolektiboaren laguntza jaso dute.\nProiektua 2022rako Gizarte Kohesioko jardueren programaren barruan dago, eta ikasleen gurasoen Astelehena elkarteak sustatu eta finantzatu du. Haren familiek ere parte hartu zuten mural hori margotzen, elkarbizitzako jardunaldi batean.\nArduradunek azaldu dutenez, lan hori lankidetza-, integrazio- eta elkarrekiko errespetu-balioetan oinarritzen da. "Balio horiek ikasleek grinaz eta interesez egindako lanean islatzen dira, irakasleek lagunduta, betiere eskuragarri eta beren premia guztiei adi".\nGaiari dagokionez, ikasleak naturan oinarritu dira. Horrela, urratsez urrats, horma-irudi bat sortzeko prozesua zer den ikasi eta garatu ahal izan dute, aukeratutako gunea garbitzetik hasita, beharrezko material eta tresnak zeintzuk diren ikasi, diseinua antolatu eta proportzioa lantzeraino.\nEmaitza: euskal lurraldetik igarotzen diren txori migratzaileak irudikatu dute.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Instalazioa eta mantenimendua (Lanbide Arloa)" topic_facet:"Linea Automatizatuen Eroapena eta Mantentze Lanak (Modulua)" author_facet:"Elhuyar Hizkuntza Zerbitzuak" author_facet:"Euskadi. Hezkuntza, Unibertsitate eta Ikerketa Saila" format:"eBook"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Instalazioa eta mantenimendua (Lanbide Arloa) Proposatutako gaia: Linea Automatizatuen Eroapena eta Mantentze Lanak (Modulua) Egilea: Elhuyar Hizkuntza Zerbitzuak Egilea: Euskadi. Hezkuntza, Unibertsitate eta Ikerketa Saila Formatua: Liburu elektronikoa\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Hezkuntzako aldarriak, ataka berri batean - Gizartea - Berria\nHezkuntzako aldarriak, ataka berri batean\nGreba egunak dituzte sare publikoan gaur eta bihar. Steilas eta ELAk sektore orotan egin dute deialdia; LABek, irakaskuntzan. Jaurlaritzak «erantzukizuna» eskatu du\n26.000 langile inguru bi greba egunetara deituta daude gaurko eta biharko, Araba, Bizkai eta Gipuzkoako hezkuntza publiko ez-unibertsitarioan. Orotara, urtebetean, sindikatuek sei grebatara deitu dituzte sare publikoko sektore guztietako beharginak. Egunotako mobilizazioek, hala ere, zerikusi gutxi izango dute, esaterako, 2017ko abenduaren 12an egin zutenarekin. Leloa aurrekoena izango da: Lan baldintzak hobetu, hezkuntza eraiki. Baina, orain, sindikatuen arteko batasuna kolokan dago.\nELAk eta Steilasek hezkuntza publiko ez-unibertsitarioko lau sektoreetan deitu dute grebara: irakaskuntza, heziketa berezia, Haurreskolak partzuergoa eta sukalde eta garbiketa zerbitzuak. LABek irakasleen grebara baino ez du deitu, aurreko greba guztietan aipatu bi sindikatuen bidelagun izan ondoren. Izan ere, sukaldekoen eta garbitzaileen, eta Haurreskolen hitzarmenak sinatu zituen Hezkuntza Sailarekin iragan astean. Heziketa berezian ere ados zegoen Jaurlaritzaren proposamenarekin, baina azkenean ez zuen sinatu: esan zuen akordioak babes zabalagoa behar zuela.\nProzesu horretan, sindikatuen arteko kritikak izan dira; grebaren atarian ere agerian geratu dira. LABeko idazkari nagusi Garbiñe Aranburuk atzo bertan leporatu zion ELAri greba egitea duela helburu, ez besterik. «Grebek eraginkorrak izan behar dute; ezin dira helburu bat izan, bere horretan». ELAk, aldiz, kritikatu du iragan astean sinatu zituzten akordioek «murrizketa neurriak» betikotzen dituztela.\nNolabait ere, indar erakustaldia egin nahi dute sindikatuek, gaurko egunez behintzat. ELAk, Steilasek eta LABek manifestazio bateratua egingo dute, Gasteizen. Eguerdian hasiko da, Eusko Legebiltzarraren inguruan, hirigunean, eta Eusko Jaurlaritzan amaituko da, Lakua auzoan. Bihar hiru hiriburuetan izango dira manifestazioak, 12:00etatik aurrera.\nHortik aurrera, zehazteko dago sindikatuek ezarritako mobilizazio egutegiak zer jarraipen izango duen. Sektorekako grebetara deitua zuten, apiriletik ekainera, baita sektore guztien beste greba batera ere, ekainaren 12rako.\nEusko Jaurlaritza sindikatuen mobilizazioen kontra mintzatu da. Josu Erkorekaren iritziz, «muturreko neurria» da, eta gaineratu du «seguruenik arrazoirik gabekoa» dela. «Garrantzitsutzat» jo ditu iragan astean Haurreskolen eta garbiketa eta sukaldearen sektoreetan lorturiko akordioak. Negoziazioaren alde apustu egitea galdegin die sindikatuei, akordioak lortzeko. Esan du «erantzukizunez» eta «errealismoz» jokatu behar dutela. «Negoziazio mahaia irekita dago, eta gobernua negoziazioetan aurrera egitearen aldekoa da».\nBada, sindikatuek mahai gainean jarri dituzten aldarrikapenak 2017ko martxoaren 22an jarri zituztenak dira, hein handi batean, 2008a baino lehen zegoen egoerara itzultzeko: 2.000 langile gehiago kontratatu; behin-behinean lan egiten dutenen kopurua %6ra urritu; ikasgelako haur kopurua %10 gutxitu; ordezkapenak lehen egunetik egin, Haur Hezkuntzatik goragoko etapetan —HHn dagoeneko lehen egunetik egiten dira ordezpenak—; erosteko ahalmena berreskuratu; eta erretiroak lagundu eta erraztu.\nGaur egun, irakasleei dagokien negoziazio mahaia dago blokeatuen; langile gehien ordezkatzen duena, hain zuzen. Azkenengoz urtarrilaren 26an batzartu ziren.


2021 ordenantza fiskalak « Prentsa oharrak\nHerritarrek ez dute igoerarik izango datorren urteko udal zergetan\nKategoriak: Prentsa oharrak — Etiketak: 2021 ordenantza fiskalak, koronabirusa — Komunikazio Zerbitzua / Servicio de Comunicación — 23 abendua 2020 14:23\nUdalbatzak behin betiko onetsi du 2021erako ordenantza fiskalen proiektua eta, horrenbestez, ia udal zerga guztiak izoztu dira datorren urterako. Izan ere, ezetsi egin dira eraikuntzen zergari zein Luis Aranburu musika eskolako eta José Uruñuela dantza kontserbatorioko tarifei aurkeztutako alegazioak.\nOrdenantza fiskal berriak urtarrilaren 1ean sartuko dira indarrean. Bost zerga nagusiak bere horretan geratuko dira, baita ia tasa eta prezio publiko guztiak ere, COVID-19aren pandemiak ekarritako krisi ekonomikoak hartaratuta. Hondakinak udalaren tratamendu lantegietan hustu eta tratatzeari dagozkion tasa baino ez da igoko. Orobat, energia garraiatzeko instalazioentzako tasa berria sortu da, musika eskolan eta dantza kontserbatorioan matrikularen prezioaren % 50eko hobaria aurreikusi da guraso bakarreko familientzat, eta egoiliarren urteko abonamendua ere sortu da bizikleta-aparkaleku seguruetan.\nOhi bezala, datorren urteko zerga-egutegia udalaren kirol instalazioetako urteko abonamendua eta egoiliarrentzako eta merkatarientzako TAO txartela ordaintzearekin hasiko da, urtarrilaren 1etik 31ra arte. Datak aldatzera behartzen duen gorabeherarik ez bada, urteko hurrengo zerga ibilgailuena izango da (martxoaren 12tik aurrera), eta ondoren, OHZ eta zabor-tasa (apirilaren 15etiik aurrera).\nInformazio gehiago: Zergak ordaintzeko egutegia


10 Mundu osoko janari merkatu onenak | Save A Train\nHasiera > Bidaia Europan > 10 Mundu osoko janari merkatu onenak\nTren Bidaia Bretainia, Tren Bidaia Txina, Tren Bidaia Frantzia, Tren Bidaia Alemania, Tren Bidaia Italia, Tren Bidaia Erresuma Batua, Bidaia Europan\nIrakurketa Ordua: 6 minutu\nMunduan zehar bidaia dezakezu, baina leku guztietako onena jakiaren bidez biziko duzu. Gure 10 munduko elikagai merkatu onenek bertako jendeari buruzko sekretu guztiak kontatuko dizkizute, kultura, historia, eta nola nahastu, pastaren ziztada bakoitzarekin, izar fruta, eta saltxitxak. Gainera, hori gutxi balitz, janari postuei beti galdetu diezaiekezu’ jabeek barruko aholkuetarako, Europatik Txinara.\n1. Cours Saleya Elikagaien Merkatua Nizan\nNizako kanpoko merkaturik handiena Nisa Zaharreko Cours Saleyan dagoen janari eta loreen azoka da. Hemen gozogintza freskoa aurkituko duzu, gazta, belarrak ekarri oroigarri gisa, eta bertako jakiak.\nFrantziar sukaldaritzarik onenaz gozatzeaz gain, baina dena itsasoko aire freskoan biziko duzu. Loreak gertu daude gertaeraren ingurunea osatzeko sukaldaritzako esperientzia zoragarria.\nNizako janari merkatu harrigarria goizero zure zain egongo da, astelehenetan izan ezik.\n2. Munduko Janari Merkaturik Onenak: Borough Market Londresen\nLondres ezaguna da kaleko merkatu harrigarriengatik, auzo ederrak, eta giro bereziak dituzten kaleak. Ezerk ezin du lehiatu Londresko janari merkatuetako giro berezi eta biziarekin, eta Borough elikagaien merkatua da onena.\nHemen kaleko janaririk onena aurkituko duzu: Kappacasein gazta tostadak, ogia Ahead-en opilak eta pastelak, anderea. King's Pork tartak, eta Greedy Goat’s izozkia postrerako. Merkatu harrigarri honek egunero hartzen ditu bisitariak, azkenerako 1,000 urte, eta Londresko erreferentzia nagusietako bat da.\n3. Munduko Janari Merkaturik Onenak: Sanyuanli merkatua Pekinen\nFruta exotikoak eta jaki arraroak, Sanyuanli Pekineko ezkutuko sekretuetako bat da. Janari merkatuan bertako sukaldariak eta mendebaldekoak etortzen dira beren izarreko fruta eta janari freskoa erostera, eta inportatutako belarrak\nBeraz, sukaldean esperimentatzea gustatzen bazaizu, inspiratu beharra, hau da leku. Sanyuanli janari merkatuan edozer aurki dezakezu, handizkako prezioetan, baina eskudirutan soilik ordaindu. Sanyuanli janari merkatua Chaoyang barrutian dago eta egunero irekita dago.\n4. Municheko Janari Merkaturik Onena: The Viktualienmarkt\nTxori goiztiarra bazara, gero at 6 kafe freskoa eta pretzels usaina hartuko zaituzte. Karnoll-en gozogintza postua Berlingo Viktualienmarkt janari merkatuan ireki zen lehen janari postua da.\nMunicheko espezialitate honetaz gain, Viktualienmarkt-en txistorra zuri bikaina eta Bavariako beste jaki batzuk dastatuko dituzu. Frauenstrasse eta Heiliggeistkirche arteko plazan, baserritarren azoka eta Muncheners topagunea aurkituko dituzu.\n5. Txinako Janari Merkaturik Onenak: Kowloon City merkatu hezea Hong Kong-en\nKopuru nabarmenarekin 581 besaulki-patioa, Kowloon elikagaien merkatua Hong Kongeko merkaturik handiena da. Egunero irekita aurkituko duzu merkatu harrigarri hau 6 am 8 arratsaldeko, eta besterik ez 14 minutu batzuk Lok Fu geltokitik oinez. Kowloon merkatua bisitatzeko unerik onena argiak piztuta daudenean izaten da, eta janari festak hasten dira.\nKowloon City Wet merkatuak produktu fresko onenak eskaintzen ditu, itsaski eta barazkietara. Merkatu hau oso handia da, egun osoa beharko duzula guztia estaltzeko 3 istorioak, Hong Kongeko gosariarekin hasi eta bazkaldu eta afaldu arte. Honek Thai janaria dastatzea barne hartzen du, hemen Thai biztanleria handiena baita.\nKowloon merkaturako gure aholkurik onena jendetza jarraitzea da. Horrela, saltoki eta denda ezagunek produktu freskoenak eskaintzen dituzte, produktuaren fakturazio handiari esker.\n6. Bologna Italiako Quadrilatero Elikagaien Merkatua\nOlio baltsamikoen usain harrigarriekin, pasta motak, eta mortadela, Quadrilatero janari merkatua sukaldaritzako zerua da. Ados egongo zara Italiako sukaldaritza munduko onenetarikoa da, eta kaleko janaria munduko elikagaien zerrendetan dago.\nOraindik lekua baduzu, orduan, Romanzoren hestebeteen tagliere zentzumenetarako festa izango da. Janari jainkozko merkatu hau gertu aurkituko duzu Piazza Maggiore, zabalik astelehenetik larunbatera.\nVenezia Boloniara tren batekin\nFlorentzia Boloniara tren batekin\nErroma Boloniara Tren batekin\nMilan Boloniara tren batekin\n7. KadeWe Elikagaien Merkatua Berlinen\nKadeWe food market gure janari luxuzkoenetako bat da 10 munduko zerrendako janari merkatu onenak. Janari merkatu alemaniar hau Berlingo saltoki handienetako batean dago eta solairu oso batean zabaltzen da.\nHorrela, janari aretoa den arren, janari aukeraketa paregabea aurkituko duzu KadeWe elikagaien merkatuan. Adibidez, gazta gustatzen bazaizu, gero 1300 gazta desberdinak zure aukeran. edo, postre bikainak eta haragi tradizionala, KadeWe janari merkatua bezala, janari onenak eta goxoenak lortzeko da.\nFrankfurten Berlinera tren batekin\nLeipzig Berlinera tren batekin\nHannover Berlinera tren batekin\nHanburgo Berlinera tren batekin\n8. Bastillako Elikagaien Merkatua Parisen\nPariseko janari merkaturik handienean jatea janari maitaleak egin behar duen zerbait da. Merkatu erraldoia Iraultza handiaren izenean izendatzen da. Beraz, zure begiekin eta Parisekin eskaintzen duen guztia dastatuko duzu.\nAstean bi aldiz beso zabalik eta chic frantsesez hartuko zaituzte. Bertakoekin nahastu eta Frantziako opilekin gozatuko duzu, gazta freskoa, eta primerako saltxitxak. Boulevard Richard Lenoir-era joatea besterik ez dago, eta janari postu izugarriak ikusiko dituzu, usainak, eta koloreak.\n9. Rialto Arrain Azoka Venezian\nIbaiertzean Kanal Handia, Veneziako janari merkaturik zaharrena ikusiko duzu, Rialto Arrain Azoka. Veneziako erdiko zubiaren izena, Rialto arrain merkatuak itsaski ugari eta veneziarrekin nahasten ditu.\nRialto merkatua irekita dago 8 am arte bazkaldu arte, Asteartetik larunbatera. Pescheria eta Erberia elkarren ondoan aurkituko dituzu, bazkaltzeko behar duzun guztia lor dezakezu, barazki freskoetatik hasi eta itsasotik zuzen dagoen bieira.\n10. Testaccio Elikadura Merkatua Erroman\nItaliako egun hezea edo neguko asteburu euritsuak, Testaccio janari merkatua Erromako toki onena da. Janari merkatu harrigarri hau erromatar aztarnategi arkeologiko batean dago, beraz, antzinako historiaz ondutako pasta freskoaren platera ziztatuko duzu.\nTestaccio merkatuak Nuovo Mercato du izena Testaccio auzoko kokapen berrira joan zenetik 80 duela zenbait urte. Hala, kaleko janari kutxa zaharrak aurkituko dituzu oraindik, Ziztadak eta Valiren ogitartekoak kutxan 90, Casa Mancoren pizza freskoa kutxan 22, Eta beste asko.\nMilan Erromara Tren batekin\nFlorentzia Erromara tren batekin\nPisa Erromara Tren batekin\nNapoli Erromara tren batekin\nHasiera Save A Train, pozik lagunduko dizugu mundu osoko sukaldaritzako abentura ahaztezina trenez antolatzen lagunduko dizuguna.\nNahi al duzu gure blogean argitaratutako "Munduko 10 janari merkatu onenak" zure webgunean txertatzea?? Bai hartu dezakezu gure argazkiak eta testua eman digu, eta kreditu batekin esteka hau, blog post. Edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2Fbest-food-markets-world%2F%3Flang%3Deu (...)- (Joan behera apur bat ikasi Kodea ikusi)\nInside gure English lurreratzea orriak estekak duzu, baina baita behar dugu https://www.saveatrain.com/zh-CN_routes_sitemap.xml, eta zh-CN / fr edo / de eta hizkuntza gehiago alda ditzakezu.\nBestFoodMarketsInChina BestFoodMarketsInEurope BestFoodMarketsInTheWorld BestNightMarketsChina BestPlacesToEatEurope janari merkatua foodtravel\nTren Bidaia Austria, Tren Bidaia Bretainia, Tren Bidaia Txina, Tren Bidaia Txekiar Errepublika, Tren Bidaia Alemania, Tren Bidaia Hungaria, Tren Bidaia Italia, Tren bidaia Polonia, Train Travel Scotland, Tren Bidaia Suitza, Tren Bidaia Erresuma Batua, Bidaia Europan\nNon Ospatzeko New Txinako Urtea Europan\nTren Bidaia Bretainia, Tren Bidaia Frantzia, Tren Bidaia Holland, Tren Bidaia Espainian, Tren Bidaiarako Aholkuak


Arrakasta nagusi batxilergoko ikasleei zuzendutako lehenengo Orientazio Azokan - Izar Mendiguren Cosgaya - Aiaraldea.eus\nArrakasta nagusi batxilergoko ikasleei zuzendutako lehenengo Orientazio Azokan\nIzar Mendiguren Cosgaya 2011-01-18 11:06 Hezkuntza\nLarunbatean egin zen Laudio Ikastolan Orientazio Azokaren aurreneko edizioa. Helburua, batxilergoan dauden ikasleei ondorengo ikasketei buruzko informazioa ematea da, norberak egin behar duen aukeraketan laguntzea. Leire Burdain ekimenaren arduradunaren hitzetan, oso ondo joan da: "ikastolakoak ez diren batzuk etorri ziren eta eskertuta eta pozik alde egin zuten denek".\nLarunbatean egin zen Laudio Ikastolan Orientazio Azokaren aurreneko edizioa. Helburua, batxilergoan dauden ikasleei ondorengo ikasketei buruzko informazioa ematea da, norberak egin behar duen aukeraketan laguntzea. Leire Burdain ekimenaren arduradunaren hitzetan, oso ondo joan da: "ikastolakoak ez diren batzuk etorri ziren eta eskertuta eta pozik alde egin zuten denek". Goizeko 9:30etik 13:30era, Euskal Herriko ikastegien erakustoki bilakatu zuten Laudio Ikastola. "Mahai edo estandetan, informazioa pilatu genuen eta azokan parte hartu zuten ikastetxe bakoitzak ordu bateko hitzaldian azaldu zuen bere eskaintza eta berezitasuna. Besteak beste Deustuko Unibertsitateak, Mondragon Unibertsitateak eta Zaraobe Lanbide Heziketa eskolak hartu zuten parte. "Ikastolen elkarteko lanbide heziketa ere deitua zegoen baina ezin izan ziren gerturatu". Burdiainen iritziz, oso ondo joan ziren hitzaldiak, "ikasle eta gurasoek oso ondo baloratu zituzten".\nGuztira, 60 lagun inguruk hurbildu ziren Orientazio Azokara. Horregatik, datorren urtean Orientazio Azoka errepikatzeko asmoa dutela adierazi du: "Balorazioa egiteke dugu, ez dakigu egun gisa larunbata edo ordutegia berdin mantenduko dugun baina formatua berdina izango da".